Moskva kritikuje Trampovo potpisivanje protokola o ulasku Crne Gore u NATO\nBeta 13. aprila 2017. 11:25\nRusko Ministarstvo spoljnih poslova ocenilo je danas da je predsednik SAD Donald Tramp potpisivanjem protokola o ulasku Crne Gore u NATO nastavio politiku „inercije“ koja odražava logiku suprotstavljanja na evropskom kontinentu.\n„Ocenjujemo taj korak kao znak politike inercije Vašingtona koja odražava logiku suprotstavljanja na evropskom kontinentu, stvaranja novih linija razdvajanja“, navodi se u saopštenju ruskog MSP.\nU saopštenju se navodi da se „Crna Gora uvlači u NATO“ bez uzimanja u obzir mišljenja naroda i ocenjuje da je ulazak zemlje u Alijansu „veoma pogrešan“, jer protivureči interesu naroda i šteti stabilnosti na Balkanu i Evropi u celini.\nTramp je 11. aprila potpisao Protokol o ulasku Crne Gore u NATO, nakon što ga je sa 97 glasova za i dva protiv podržao američki Senat.\nZaev: SMKD i BUG imaju zajedničku istoriju,YU nas je podelila\nMitrović: Izetbegović potvrdio, Incko zastupa političko SA\nUhapšeni zbog lažiranja isprava za kriminalce iz SRB i CG\nDžaferović:Ovo što radi Dodik je protivzakonito\nZaev: SMKD i BUG imaju zajedničku istoriju,YU nas je…\nEK:CG ne treba da nazaduje u reformi pravosuđa\nŠolaja:Dodikovu izjava izazvao sam Incko svojim ponašanjem\nPlenković:Sve županije imaće sigurne kuće


Jednodnevna besplatna radionica - Domaćinska kuća\nKuća » Događaji » Jednodnevna besplatna radionica\nNacionalno udruženje za razvoj organske proizvodnje „Serbia organica“ u subotu 10. oktobra ponovo organizuje jednodnevnu, besplatnu posetu sertifikovanim organskim imanjima. Ovoga puta zainteresovani će imati priliku da posete imanja u okolini Lajkovaca – Markova Crkva i u Sopotu.\nSerbia organica poziva sve koji žele da se upoznaju sa organskom proizvodnjom na licu mesta, da upoznaju proizvođače svoje hrane, da probaju i pazare ukusne i zdrave organske proizvode i da provedu dan u prirodnom i nezagađenom okruženju, da se pridruže poseti organskim imanjima.\nObezbeđen je besplatan autobuski prevoz iz Beograda sa parkinga kod muzeja istorije Jugoslavije, a broj mesta je ograničen. Svi zainteresovani treba da se prijavenajkasnije do 8. oktobra i ostave kontakt telefon i mejl adresu.\nKontakt za prijavu: office@serbiaorganica.rs\nPrevPrethodnaKako znati da je šljiva dobro suva\nPrivredna komora Srbije i Razvojna agencija Srbije u saradnji sa Švajcarskim programom za promociju izvoza


Novinarska udruženja kritikuju SNS zbog cenzure interneta (VIDEO) - Društvo - Dnevni list Danas\nPočetna » Društvo » Novinarska udruženja kritikuju SNS zbog cenzure interneta (VIDEO)\nNovinarska udruženja kritikuju SNS zbog cenzure interneta (VIDEO)\nNezavisno društvo novinara Vojvodine, Nezavisno udruženje novinara Srbije i Šer (Share) fondacija najoštrije su danas osudili novi pokušaj cenzure na internetu, a povodom uklanjanja video klipova u kojima se na šaljiv način prikazuje prvi potpredsednik Vlade Srbije Aleksandar Vučić u akciji spasavanja deteta iz snežnih nanosa.\n„Tokom jučerašnjeg dana, na osnovu lažnih prijava o zloupotrebi autorskih prava, sa Jutjuba i drugih sajtova skinuti su brojni video-klipovi na kojima je snimak predsednika SNS-a Aleksandra Vučića, koji kod Feketića nosi dete kroz oluju, kao i brojni sadržaji i komentari koji na različite načine, uglavnom ironično ili kroz parodiju, govore o ovom događaju“, navodi se u saopštenju za javnost.\nDodaje se da posebno zabrinjava činjenica da se pojedini „internet-delatnici“ SNS-a javno hvale uspešnim uklanjanjem politički nepodobnih sadržaja sa globalne mreže, iako to može predstavljati krivično delo jer se radi o nezakonitom ograničavanja slobode informisanja.\n„Ističemo da zloupotreba i pritisak od strane stranačkih aktivista na mehanizme kojima zajednica uređuje sadržaje na društvenim mrežama mogu lako dovesti do urušavanja slobode govora, mišljenja i informisanja u digitalnom okruženju i, samim tim, ugroziti internetske slobode u Srbiji“, navodi se u saopštenju.\nNDNV, NUNS i Šer su podsetili i da su u decembru prošle godine izvršeni hakerski napadi na pojedine sajtove koji su objavili vest o privilegijama kćerke visoke funkcionerke SNS-a Jorgovanke Tabaković, a da su pre toga neki portali povukli ovu vest zbog „političkog pritiska odozgo“.\nOni su pozvali sve sudionike na političkoj i javnoj sceni da se tokom predizborne kampanje, ali i uopšte prilikom promovisanja političkih stranaka, i na internetu služe časnim sredstvima i poštuju kulturu i etičke norme koje važe u internetskoj zajednici.\n„Ukazujemo na činjenicu da cenzura na internetu kao globalnoj mreži nije učinkovita, i često postiže kontraefekat, jer upravo sadržaji koji se pokušavaju ukloniti doživljavaju veliku popularnost i širok obim razmene u internetskoj zajednici“, piše u saopštenju.


► Fudbaleri Radničkog počeli pripreme za nastavak sezone\n"Optimista sam i ubeđen sam da je pred nama period velikih uspeha. Znam šta se traži od nas i daću sve od sebe da Radnički na kraju sezone bude na poziciji koje vodi u Evropu. Ovde sam od početka prvenstva, dobro poznajem igrače, a i oni mene i mislim da neće biti problema u njihovoj adaptaciji na mene kao glavnog trenera", rekao je Dmitrović.\nPrvo pojačanje Radničkog je dosadašnji fudbaler Larise 26-godišnji krilni igrač Srđan Babić. U odnosu na prvi deo sezone iz Radničkog su otišli Nikola Raspopović i Marko Tomić, koji je prešao u litvanski Žalgiris. Pavkov se sa pozajmice vratio u Crvenu zvezdu, sa kojom je počeo pripreme, ali rukovodstvo niškog kluba namerava da drugi strelac Super lige sa 16 golova i na proleće predvodi napad Radničkog.\nTrener fudbalera Radničkog Nenad Lalatović rekao je danas da je taj klub najpošteniji u Srbiji i opširno je govorio o navodima iz prethodnog perioda da su pojedine utakmice nameštene i lošim...\nFudbaleri Radničkog pobedili su danas Dinamo u gostima sa 4:0, u 18. kolu Super lige.\nPreokret Radničkog u Novom Sadu za novu pobedu\nTrener fudbalera Radničkog iz Niša Nenad Lalatović ocenio je da je njegova ekipa večeras zasluženo pobedila Vojvodinu i rekao da je zadovoljan drugim mestom na tabeli, u osmom kolu Super lige...


Asanž: Obaveštajne službe tretiraju novinare kao špijune\nBeta 24. oktobra 2015. 13:55\nOsnivač Vikiliksa Džulijan Asanž predložio je novinarima da koriste poštu a ne imejl da bi izbegli da ih špijuniraju obaveštajne službe, u intervjuu objavljenom danas u belgijskom dnevniku Soar (Le Soir).\n„Moj predlog ljudima koji nemaju deset godina iskustva u kriptografiji je da se vrate starim metodama, da koriste tradicionalnu poštu“, rekao je Asanž.\nOn je rekao da obaveštajne službe tretiraju novinare kao špijune, i da protiv njih koriste iste metode kao one koje koriste protiv špijuna, pa stoga novinari treba da nauče metode kontrašpijunaže da bi zaštitili svoje izvore.\nPosavetovao je novinare da se sastaju sa svojim izvorima na konferencijama ili na svakom mestu gde neko ko špjunira izvan zgrade ne može da vidi da se tu sastaju.\nU odvojenom intervjuu za belgijski dnevnik Eko, Asanž je obećao da će u ponedeljak njegova organizacija Vikiliks otkriti novu seriju dokumenata. U četvrtak je Vikiliks objavio spisak kontakata navodno pokupljenih iz ličnog imejl naloga šefa CIA Džona Brenana.\n„Obećali smo da ćemo otkriti seriju dokumenata u ponedeljak. Te dokumente čekaju mnogi aktivisti za ljudska prava i advokati, ali takodje i osobe koje su mučene“, rekao je on.\nAsanž je rekao i da će uskoro preko interneta objaviti informacije o ugovoru o Transatlantskom trgovinskom partnerstvu (TTIP).\nVikiliks je 11. avgusta ponudio 100.000 evra svakome ko toj organizaciji nabavi kopiju tok ugovora o slobodnoj trgovini izmedju SAD i Evrope.\nAsanž se nalazi u ambasadi Ekvadora u Londonu od 2012. godine, gde se sklonio da ne bi bio izručen Švedskoj gde je optužen za seksualne napade koje on negira.


Dizajnerski studio Ponti kreirao je koncept za električni dabldeker tramvaj futurističkog spoljašnjeg izgleda i kružne unutrašnje organizacije, koji se kreće bez vozača.\nInovativni dizajn osmišljen je tako da korišćenje javnog prevoza bude što bezbednije, što predstavlja veliki izazov u višemilionskim gradovima poput Hongkonga, gde je vrlo teško održavati neophodnu distancu.\nPutnici su raspoređeni radijalno po kružnim ostrvima koja se nalaze u centralnom delu na oba nivoa tramvaja – kako bi licima bili okrenuti jedni od drugih.\nDrveni pultovi sa držačima postavljeni su duž prozora sa obe strane, pružajući bezbedno mesto putnicima da stanu i uživaju u pogledu na grad.\nJoš jednu novinu u dizajnu predstavlja vertikalna LED svetlosna signalizacija koja je postavljena s prednje i zadnje strane, u celoj visini tramvaja.\nTramvajske stanice dizajnirane su u istom maniru – svedene i futurističke, i otvorene sa obe stane tako da vazduh može slobodno da cirkuliše.\nFoto: Ponti Design Studio\nTehnika, Tramvaj, Hongkong, Kina, Javni prevoz, Dabldeker, Island, Socijalno distanciranje, Moderan tramvaj, Električni tramvaj, Samovozeće vozilo, Samovozeći tramvaj, Ponti Design Studio, Andrea Ponti


Američki biznismeni dali praktične savjete o upravljanju malim i srednjim preduzećima\nKonsultantska agencija 'Nova Ivica' je u saradnji sa BSC Bar 09.09.2019. u periodu od 09-14 h organizovala interaktivnu besplatnu radionicu o upravljanju malim i srednjim preduzećima, u konferencijskoj sali BSC Bar! Predavači na radionici su bili: David Parks, Stephen Boyd, Tim Taylor, Shirley Mitchell i Rodney Welch, američki stručnjaci iz oblasti biznisa, finansijskog planiranja, osiguranja, globalnog upravljanja i razvoja proizvoda.\nTeme koje su razmatrane na radionici su : izrada biznis plana, upravljanje finansijama, projektni menadžment, dizajn usmjeren na kupca i poslovna etika.\nDavid Parks, Stephen Boyd, Tim Taylor, Shirley Mitchell i Rodney Welch ovom prilikom su kroz lične primjere poslovanja ili primjere iz poslovnog okruženja preduzeća u kojima su radili objasnili prisutnima na koji način mogu unaprijediti malo ili srednje preduzeće u malim zemljama poput Crne Gore.\nPolaznici koji su uglavnom bili predstavnici lokalnih malih i srednjih preduzeća su iskazali su da je učešće na ovoj radionici za njih bila jedinstvena prilika da se upoznaju sa iskustvom menadžera velikih američkih kompanija.


Index evakuiran zbog dojave o bombi – Net.hr\nIndex evakuiran zbog dojave o bombi\nAutor: Net.hr 18:01 10.05.2011\nNovinari portala Index evakuirani su iz svoje redakcije nakon što je centru 112 dojavljeno da se u njihovim prostorijama nalazi bomba. Policajci sa psima su pretražili prostorije redakcije, ali eksplozivnu napravu nisu našli.\nU razgovoru s novinarima Indexa doznali smo da je dojavu o navodnoj postavljenoj bombi centru 112 uputila nepoznata ženska osoba oko 14,30 sati nakon čega su prostorije Indexa evakuirane.\nNa mjesto događaja ubrzo je pristigla policija, koja je uz pomoć pasa pretražila prostorije u potrazi za eksplozivnom napravom. Nakon što su pretražili prostorije, policajci su novinare pustili natrag na radna mjesta.\nTakođer, novinari Indexa kazali su za Danas.hr da ih je policija ispitala pokušavajući doznati imaju li saznanja tko im je mogao prijetiti bombom.\nbomba dojava o bombi index pas policija pretraga prijetnje zenska osoba


Uslovi korišćenja – e-Kučevo\nKorišćenjem ili pristupanjem portalu eKucevo.rs prihvatate poštovanje Uslova korišćenja ovog portala. Uslovi korišćenja se primenjuju na sve sadržaje i usluge eKucevo.rs. Korišćenjem bilo kog dela portala smatra se da su korisnici upoznati sa ovim uslovima, kao i da prihvataju korišćenje sadržaja ovog portala isključivo za ličnu upotrebu i na sopstvenu odgovornost.\neKucevo.rs zadržava pravo izmene, ukidanja (privremenog i trajnog) bilo kojeg sadržaja ili usluge na portalu bez obaveze prethodne najave.\neKucevo.rs portal sastoji se od vlastitih sadržaja, sadržaja partnera i oglašivača, besplatnih sadržaja, sadržaja kreiranih od strane posetilaca i linkova na spoljne stranice. Neovlašćeno korišćenje bilo kog dela portala bez dozvole vlasnika autorskih prava (eKucevo.rs, partneri, korisnici…) je zabranjeno.\neKucevo.rs sadržaje objavljuje u dobroj nameri, kao i linkove na spoljne web stranice izvan vlastitog portala i ne može se smatrati odgovornim za sadržaje izvan portala, kao ni za sadržaje kreirane od strane posetilaca.\neKucevo.rs se obavezuje da privatne podatke korisnika neće davati na uvid trećoj strani, osim uz dozvolu korisnika, ili u slučaju teškog kršenja Uslova korišćenja ili nezakonitih aktivnosti korisnika.\nKorisnicima eKucevo.rs je zabranjeno:\n– postavljanje komentara koji sadrže uvrede, pretnje, psovke, pornografiju, vulgarne izraze, klevete, pozive na nasilje, izražavanje nacionalne netrpeljivosti, nazivanje pripadnika drugih nacionalnosti pogrdnim imenima\n– svi oblici nacionalne, rasne, verske, seksualne, rodne i bilo kakve druge mržnje i/ili netolerancije\n– upotreba korisničkih imena koja su vulgarna, uvredljiva ili su usmerena protiv neke osobe ili grupe


Pokrenut program za rešavanje dugova domaće privrede - Ekonomske Vesti\nPokrenut program za rešavanje dugova domaće privrede\n18. maj. 2015 Andrija Matić 0 Comments IFC, krediti, Marko Čadež, nenaplativi krediti, Nikola Selaković, Tomas Lubek, Željko Sertić\nMinistar pravde u Vladi Republike Srbije Nikola Selaković, ministar privrede Željko Sertić, predsednik Privredne komore Srbije (PKS) Marko Čadež i regionalni menadžer Međunarodne finansijske korporacije (IFC) Tomas Lubek potpisali su danas Memorandum o realizaciji Programa za rešavanje pitanja dugova.\nSertić je, nakon potpisivanja ovog dokumenta, istakao da se tim programom, koji ima za cilj smanjenje nesolventnosti privrede i podsticaj kreditiranju u Srbiji, podržavaju razvoj i unapređenje zakonodavnog okvira u oblasti stečaja i sporazumnog finansijskog restrukturiranja.\nProjektom se, kako je objasnio, unapređuje i rad Agencije za licenciranje stečajnih upravnika i jačaju kapaciteti stečajnih upravnika i ostalih učesnika u ovom postupku.\nOn je ukazao na to da dobrovoljno finansijsko restrukturiranje i stečaji u Srbiji idu veoma sporo zbog komplikovane procedure, i napomenuo da država priprema izmene Zakona o dobrovoljnom finansijskom restrukturiranju i stečaju.\nPrema njegovim rečima, cilj države jeste da u narednom periodu zainteresuje banke za to da uđu u procese dobrovoljnog, odnosno vansudskog rešavanja dugova, s obzirom na to da je u prethodnom periodu bilo zainteresovanih za taj pravni instrument, ali da su banke to izbegavale.\nSertić je naveo da će izmene Zakona o stečaju biti pripremljene za javnu raspravu u dogovoru sa Svetskom bankom (SB) i Međunarodnim monetarnim fondom (MMF).\nSelaković je naglasio da je rešavanje pravne regulative u toj oblasti veliki zadatak države u narednom periodu, i najavio da će resorno ministarstvo uskoro organizovati obuke privrednih sudija kako bi se ti sporovi brže rešavali.\nMinistar je podsetio na to da je 1. januara 2015. godine počeo da se primenjuje Zakon o posredovanju, odnosno medijaciji, kao i da je nedavno objavljen Registar medijatora.\nŽelimo da maksimalno ojačamo vansudsko rešavanje sporova i Ministarstvo pravde će nastojati da što više unapredi poslovne veštine privrednih sudija, poručio je on.\nLubek je upozorio na to da Srbija ima visok procenat problematičnih kredita, i saopštio da udeo nenaplativih kredita u njima iznosi približno 20 odsto.\nPrema podacima IFC, do kraja 2014. godine udeo nenaplativih kredita u portfoliju srpskih banaka dostigao je 23 odsto, što predstavlja rast u odnosu na 2010. godinu, kad je iznosio 16,7 odsto, precizirao je on.\n← Radulović: Železnice Srbije reklamirale ruska preduzeća srpskim novcem\nHrvatska bez dramatičnih promena ne može izbeći bankrot →\nSertić: Uštede na donacijama, sponzorstvima, putovanjima…\n24. dec. 2014 Luka Matić Komentari su isključeni na Sertić: Uštede na donacijama, sponzorstvima, putovanjima…


Šume Vojvodine moraju da budu projekat od nacionalnog značaja - Agro TV\nPočetna Agro svet Šume Vojvodine moraju da budu projekat od nacionalnog značaja\nŠume Vojvodine moraju da budu projekat od nacionalnog značaja\nŠume imaju brojne funkcije, ali tri osnovne, koje najčešće srećemo u zvaničnim šumarskim dokumentima su ekonomska, ekološka i socijalna. U osnovama gazdovanja šumama, ove funkcije se navode upravo ovim redom. Ekonomska isplativost, kao i ekološka i socijalna prihvatljivost su termini tradicionalnog pristupa u kojem su šume prvenstveno resursi za ekploataciju. Ovaj pristup, nažalost, danas u Srbiji dominira, navodi Dragana Arsić iz Udruženja za zaštitu šuma u autorskom tekstu objavljenom na portalu Ekološkog centra “Stanište”.\nU novom odnosu vrednost šuma ne meri se po prihodima koji se mogu od njih ostvariti, već da li se ispunjavaju funkcije očuvanja biodiverziteta i geodiverziteta, kao i biološke, ekološke, sociološke, zdravstvene, rekreativne, duhovne, estetske i druge funkcije, zatim pružanje dodatnih ekosistemskih usluga, kao što su ublažavanje klimatskih promena, vezivanje ugljendioksida, eroziona zaštita, stabilizacija zemljišta, čuvanje vodnih resursa, ublažavanja poplava itd. Naše šumarstvo moraće da se prilagodi novom, ekosistemskom, agrošumskom i funkcionalno biodiverzitetskom upravljanju, jer jedino ovaj integralni model donosi blagostanje i prirodi i ljudima. Dosadašnji model “održivog“ upravljanja se pokazao kao neodgovarajući i u svetu i kod nas, održiv samo kao stabilan izvor drvne mase.\nU međunarodnim i nacionalnim strategijama šume se definišu kao najefikasnije oružje za ublažavanje posledica klimatskih promena i emisije štetnih gasova. Stručna javnost je Vojvodinu, kao svojevrsnu “agrarnu pustinju“ već prepoznala kao “crvenu tačku“ koja će najviše trpeti dramatične posledice klimatske krize. Veliko je pitanje gde su u tome Uprava za šume i nadležni Pokrajinski sekretarijat? Da li su donosioci odluka spremni da menjaju modele upravljanja šumama u pravcu klimatski pametnog i prirodi bliskog šumarstva?\nNa kraju, ključne poruke građana donosiocima odluka mogle bi biti: “Dosta smo podizali svest i sprovodili marketinšku sadnju, potrebna je politička volja i prava akcija – pošumljavanje i očuvanje postojećih šuma Vojvodine moraju postati projekat od nacionalnog značaja!”\nIzvor: Agrosmart, Ekološki centar “Stanište”


Srbija zadovoljna vojnom saradnjom sa SAD - Centar za evroatlantske studije - CEAS\nĐorđević i Hodžis su razgovarali o bilateralnoj vojnoj saradnji u okviru koje poseban značaj ima realizacija zajedničkih vežbi koje su usmerene na unapređenje operativnih i funkcionalnih sposobnosti Vojske Srbije.\nMinistar je istakao da je naša zemlja izuzetno zadovoljna bilateralnom vojnom saradnjom sa SAD, ukazavši na to da nije retkost da se na obe strane upravo vojno-vojni odnosi ocenjuju kao najbolje razvijen segment sveukupnih bilateralnih odnosa naših država.\nHodžis je preneo veoma pozitivne utiske o saradnji koju Kopnena vojska Evropske komande Oružanih snaga SAD ima sa Vojskom Srbije, i naglasio izuzetan profesionalizam i obučenost pripadnika Ministarstva odbrane i Vojske Srbije.\nOn je istakao značaj zajedničkih vežbi i obuke pripadnika kopnenih vojski dveju zemalja uz očekivanje da će se kvalitet i kvantitet zajedničkih vežbi, kao i drugih oblika saradnje održati na visokom nivou.\nTokom posete Srbiji, Hodžis je imao odvojeni sastanak sa načelnikom Generalštaba Vojske Srbije generalom Ljubišom Dikovićem, sa komandantom KoV Vojske Srbije general-potpukovnikom Milosavom Simovićem, načelnikom Vojne akademije general-majorom Goranom Zekovićem, dok je za predstavnike Škole nacionalne odbrane održao predavnje na Vojnoj akademiji.


Toma Zdravković dobija spomenik u beogradskoj Skadarliji | BMC-Network\nNaslovnica BMC ETNO Toma Zdravković dobija spomenik u beogradskoj Skadarliji\nGrad Beograd je prihvatio inicijativu koju je podnio predsjednik Socijaldemokratske partije Srbije Rasim Ljajić, u svojstvu građanina, da pjevač Toma Zdravković dobije spomenik u Beogradu, izjavio je zamjenik gradonačelnika Goran Vesić.\nOn je poslije sastanka kome je prisustvovala predsjednica gradske Кomisije za spomenike i nazive trgova i ulica Andrea Radulović rekao da će na sljedećoj sjednici Skupštine grada biti donijeta odluka „o podizanju spomen-obilježja koje bi trebalo da bude u Skadarliji, upravo na mjestu gdje je posljednji put pjevao“.\nNaglasivši da je Zdravković dio historije Beograda, Vesić je naveo da će biti raspisan konkurs u kojem će učestvovati Zavod za zaštitu spomenika kulture, s obzirom na to da je Skadarlija pod zaštitom države jer spada u kulturno-historijsku cjelinu.\nLjajić je, prilikom predaje inicijative, istakao da je Toma Zdravković bio jedinstven i poznat ne samo u Beogradu i Srbiji već i na cjelokupnom prostoru bivše Jugoslavije.\nPrethodni članakKadeti BiH počeli pripreme za kvalifikacije\nNaredni članakStiže dokumentarac o Celine Dion\nHanka Paldum će održati veliki koncert u Izmiru\nKoncert sevdaha večeras na Ljetnoj pozornici Ilidža\nDamir Imamović najavljuje koncert u Sarajevu


Protesti: Ustala je Srbija, vidimo se sutra | Autonomija\nProtesti: Ustala je Srbija, vidimo se sutra\n"Danas izlazim na ulicu, da sutra ne bih živeo na njoj"\nViše od 30.000 građana učestvovalo je na drugom „Protestu protiv diktature“ u Beogradu, koji je završen večeras oko 22 sata ispred Doma Skupštine Srbije, povicima „Ustala je Srbija, vidimo se sutra!“\nOkupljeni su se pred kraj protesta bili probili skoro do ulaza u Dom Skupštine Srbije, a kordon policije sa šlemovima sprečavao je njihov dalji prolazak.\nOkupljeni su uzvikivali „Koga branite“ i „Spustite pendreke“, a policija nije reagovala.\nKolona građana prethodno je prošla pored zgrade u kojoj je Republička izborna komisija (RIK) u Beogradu, kao i pored zgrade Predsedništva Srbije. Zgradu Skupštine Srbije, u Ulici Kralja Milana, u kojoj je RIK, obezbeđuje manja grupa policajaca. Dok je kolona prolazila, pojedini građani su je s terasa pozdravljali i mahali, što je masa pozdravila ovacijama.\nU koloni su bili i dobošari, a građani s pištaljakama su uzvikivali „Av, av, av!“\nU jednom trenutku, čelo kolone je bilo na Slaviji, kolona se prostirala Nemanjinom ulicom sve do glavne Železničke stanice, koja je udaljena više od jednog kilometra.\nGrađani su negodovali zvižducima i povicima ispred zgrade Narodne banke Srbije.\nProtest je protekao bez incidenata, policije nije bilo u velikom broju, i kao i juče, na ulicama se mogao videti tek poneki policajac.\nGrađani su skandirali i „Lopove!“, „Spasi Srbiju i ubij se!“, „Av, av, av!“.\nOkupljeni su nosili nalepnice „Puko si“ i „Protiv nenormalnog“, kao i transparente među kojima su „Danas izlazim na ulicu, da sutra ne bih živeo na njoj“, „Dole laži“, „Lopove, pokrao si izbore“, „ĐAVo“ i „U ćošak“.\nU blizini Vlade Srbije bila je upaljena baklja i istaknut veliki transparent „Vučiću lopove, pokrao si izbore“.\nProtestna kolona je ispred zgrade RTS-a burno negodovala, uz povike „Uprava napolje“ i „Prodane pi*ke“, a čule su se i petarde.\nIspred Ateljea 212 demonstranti su pozdravljeni aplauzom.\nGrađani su se okupili na poziv Fejsbuk grupe „Protest protiv diktature“.\nNiš: Oko 5.000 mladih Nišlija na protestu zbog pobede Vučića\nNekoliko hiljada Nišlija, mahom studenata, okupilo se i večeras u centru grada u znak protesta zbog pobede Aleksandra Vučića na predsedničkim izborima i poručilo da ga ne priznaju kao predsednika.\nMladi koji su se organizovali preko društvenih mreža, nosili su transparente „Neću sendvič, hoću promene“, „Neću Cecu za ministarku“, „Vučiću Šrederu“.\nUčesnica protesta Aleksandra Nedeljković poručila je da „studenti ne pristaju na diktaturu“ i da „neće iz države, nego na ulicu“.\n„Ukoliko neko iz dana u dan može da vređa našu inteligenciju, mi možemo da budemo na ulici i pokažemo da postojimo“, rekla je Nedeljković.\nStudent Marijan Mitrović rekao je da mladi hoće šansu i hoće posao.\n„Ne želimo da posla za nas nema, a da ga ima za one koji imaju partijsku vezu“, rekao je Mitrović i dodao da se protesti šire Srbijom, da su juče bili u tri grada, a već danas u 17 gradova.\nPredstavnik rezervista iz Kuršumlije Dejan Milošević pozvao je borce da se pridruže studentima u Nišu.\nGrađanima su se obratili i pojedini penzioneri koji su ih podržali, i naveli da ne žele da njihova deca i unuci odlaze iz zemlje.\nNakon protesta u centru grada, organizovana je protesna šetnja do Narodnog pozorišta i Skupštine grada Niša.\nProtest mladih Kraljevčana zbog izbornih rezultata\nViše od dvesta Kraljevčana, među kojima je bilo najviše mladih ljudi, studenata i srednjoškolaca nezadovoljnih izbornim rezultatima na predsedničkim izborima, okupilo se danas oko 18 sati na gradskom trgu u Kraljevu na „Protestu protiv diktature“.\nPosle glasnog protesta ispred sedišta Srpske napredne stranke (SNS), uz zviždanje i pištaljke, oni su nastavili u povorci po kraljevačkim ulicama. Protest je prošao bez incidenata, a na ulicama nisu bile primetne pojačane policijske snage.\nProtest u Novom Pazaru: Grad ćevapa i mantija, a ne sendviča\nNekoliko desetina građana Novog Pazara, uglavnom studenata, okupilo se večeras na prvom „Protestu protiv diktature“, organizovanom preko društvenih mreža.\nNosili su transparente „Studiramo, ne kupujemo diplome“, „Ovo je grad mantija i ćevapa, a ne sendviča“, „Pokrali ste sve u šes’ „, „Samo jako“, „Bez straha“ i „Biračko mesto zločina“. Oni su, duvajući u pištaljke i uzvikujuću „Lopovi, lopovi!“, prošetali Pešačkom zonom, centralnim gradskim ulicama i Gradskim parkom, nakon čega su se mirno razišli, ne iznoseći nikakve zahteve.\nMeđu njima su bili i glumac Rifat Rifatović i narodni poslanik iz Stranke demokratske akcije (SDA) Sandžaka Enis Imamović. Oni su na predsedničkim izborima podržali kandidaturu Saše Jankovića.\nDemonstranti su najavili da će se sutra opet okupiti i prošetati Novim Pazarom. Na ulicama nije bilo primetno veće prisustvo policije.\nNekoliko stotina Borana protestuje zbog izbornih rezultata\nNekoliko stotina mahom mlađih Borana, okupilo se danas na platou Doma kulture na „Protestu protiv diktature“ protiveći se pobedi Aleksandra Vučića na predsedničkim izborima u Srbiji.\nOkupljeni su duvali u pištaljke, skandirajući „Vučiću ped*ru“ i noseći natpise „Nije moj predsednik“ i „Drugi krug“.\nNa protestu je primećen i veliki broj roditelja sa malom decom, lekari i prosvetni radnici.\nJedan mladić se penjao na stubove i rušio predizborne plakate sa likom Aleksandra Vučića, koji još nisu uklonjeni.\nNa protestu nije bilo stranačkih obeležja, niti se iko obratio prisutnima.\nKolona je potom krenula u protestnu šetnju glavnom gradskom Ulicom Moše Pijade, u kojoj je u jednom trenutku bio zaustavljen saobraćaj.\nPolicija je ceo skup pratila u civilu i iz prikrajka, i nije zabeležen nijedan incident.\nVučić je u Boru osvojio manje od 50 odsto.


Ne davimo Beograd: Ekstremno zagadjenje se može rešiti, ali vlast ništa ne radi po tom pitanju - Radio Sto Plus\nNe davimo Beograd: Ekstremno zagadjenje se može rešiti, ali vlast ništa ne radi po tom pitanju\nPokret Ne davimo Beograd ocenio je danas da vlast "nije uradila ništa", kako bi rešila probleme zagadjenja vazduha koji se intenziviraju pri početku svake grejne sezone u gradovima u Srbiji.\n"Kontinuirano izlaganje zagadjenom vazduhu, koje u pojedinim gradovima traje i više od trećine godine,...\nIstakli su da je pokret Ne davimo Beograd izradio set mera kojima je zahtevao da se „ispune ili da se makar krene u ispunjavanje dugorošnih promena koje bi vodile unapredjenju kvaliteta vazduha“.\n„Ništa od ovoga nije primenjeno, a jedini potezi koje vlast povlači su marketinške prirode kako bi manipulisali opravdanim nezadovoljstvom gradjana“, naveli su iz pokreta Ne davimo Beograd.\nPrema njihovim rečima, hitne kratkoročne mere podrazumevale bi redovno i tačno informisanje gradjana, zaštitu osetljivih kategorija stanovništva, mladih i dece kroz privremeno zatvaranje institucija u kojima borave u danima ekstremnog zagadjenja.\n„Neophodno je obezbediti pravovremene zdravstvene savete i brigu za sve gradjane u danima kada je vazduh opasan po zdravlje. Takodje, imperativ je odustajanje od svih štetnih projekata, koji će dodatno zagaditi vazduh naših gradova, poput izgradnje spalionice u Vinči ili izgradnje novih termoelektrana“, navodi se u saopštenju.\nDugoročne mere, kako su objasnili, podrazumevale bi „odlučnu energetsku tranziciju i prestanak korišćenja fosilnih goriva, posebno uglja, u proizvodnji električne energije, kao i razvoj tržišta obnovljivih izvora energije“.\n„Jedna od mera je toplifikacija gradova, ali i transformacija sistema daljinskog grejanja tako da ono ne bude izvor korupcije. Neke od ključnih mera su bolja kontrola industrijskih zagađivača i insistiranje na najsavremenijim i najboljim tehnologijama za smanjenje emisija zagadjujućih materija, bez izuzetka“, piše u saopštenju.\nKao duguročne mere naveli su i smanjenje zagadjenja iz individualnih ložišta, standardizaciju uredjaja za loženje, standardizaciju dostupnih goriva, koja odlaze u prodaju, edukaciju stanovništva o korišćenju ekoloških goriva.\n„Zahtevamo kreiranje fonda za zamenu grejnih uredjaja gradjana kako teret mera ne bi pao na već osiromašene gradjane, ali i stimulisanje poboljšanja energetske efikasnosti zgrada“, navodi se u saopštenju.\nOcenili su i da bi država trebalo da ulaže u razvitak zelene ekonomije, koja će zapošljavati veći broj ljudi i koja će imati minimalni uticaj na vazduh i životnu sredinu, kao i da je neophodno u svemu raditi na prevenciji nastanka otpada, njegovoj ponovnoj upotrebi i reciklaži.\n„Zahtevamo odustajanje od seče stabala i uništavanja zelenih površina, kao i masovno pošumljavanje i ozelenjavanje grada. Zatim, potrebno je radikalno poboljšanje javnog transporta i smanjenje automobilskog saobraćaja, stimulisanje velikih dostavnih i transportnih sistema za prelazak na vozila koja manje zagadjuju, kao i obezbedjenje uslova za kretanje kroz grad bez zagađenja (biciklizam, pešačenje)“, naveli su iz Ne davimo Beograd.\nPrema njihovim rečima, autobuski prevoz trebalo bi preorijentisati na vozila koja koriste ekološki prihvatljiva goriva, a saobraćajnu infrastrukturu trebalo bi u celosti prilagoditi održivim vidovima transporta.\n„Beograd može biti zdrav, čist, bezbedan i dobar grad za sve, a Ne davimo Beograd ima plan puta do tog cilja“, ukazali su iz tog pokreta.


PC Press » PC #134\nPC #134 > Komentari\nAnalitika: Nul Poan\nEvropa je preplašena. Horde novih glasača naviru i prete načinu života prosečnog Evropljanina. Ne, nije reč o proširenju Evropske Unije, radi se o nečemu mnogo važnijem - o Evroviziji. «pročitajte više»\nKako da vam vitalni podaci uvek budu dostupni, čak i kada vam je vaš lični računar daleko? Uz malo hardvera i malo veštine, stvar nije preterano komplikovana. Samo se treba pripremiti...\nI ovog meseca smo za naše stalne čitaoce pripremili lepo iznenađenje - priliku da dobiju Lenovo C200 notebook računar ili neku od 70 utešnih Lenovo nagrada.\nPogledajte listu dobitnika u prethodnim nagradnim igrama kao i slogan koji se našim čitaocima najviše dopao...\nPC #134 > Programiranje\nPonuda razvojnih alata i okruženja za Java platformu je veoma šarena, a vodeća dva open source proizvoda su NetBeans i Eclipse. Mi ćemo se pozabaviti verzijom 5.5 NetBeans-a...\nBernd Bischoff, FSC\nSve snažnije prisustvo multinacionalnih kompanija na našem tržištu potvrđuju i posete visokih zvaničnika tih firmi Beogradu. Sredinom maja imali smo ekskluzivnu priliku da razgovaramo sa Berndom Bišofom, prvim čovekom kompanije Fujitsu-Siemens Computers.\nApache Software Foundation (ASF) razvija veoma popularni (i besplatni) Apache Web server i prateće komponente. Fondacija organizuje i nekoliko međunarodnih konferencija posvećenih njihovom softveru. Ove godine kongres je održan u Amsterdamu...\nPC #134 > Dodatak\nMicrosoft Office 2007 doneo je jedno od najznačajnijih koncepcijskih zaokreta u istoriji ovog čudesno uspešnog poslovnog paketa. Novo radno okruženje zamenilo je menije trakama i sistemima osetljivim na kontekst, pa će se čak i iskusni korisnik Office-a naći u čudu pred nekim od novih programa. Dobra vest je da smo pripremili ovaj specijalni dodatak - čitajući ga upoznaćete sve važne novosti, razumeti koncepciju novog korisničkog interfejsa i brzo mu se prilagoditi, ceneći sve više postignuto uvećanje vaše produktivnosti. To je ujedno i uvod u seriju specijalnih dodataka koji će se baviti pojedinim komponentama sistema Office 2007.\nTema junskog DVD-a je grafika: u časopisu objavljujemo veliki uporedni test digitalnih fotoaparata, a sve slike koje napravite treba nekako i obraditi, pa smo na DVD-u formirali novu sekciju PC Graphics u kojoj smo sakupili gomilu korisnih programa iz ove oblasti. Jedna od PC Aplikacija je PaintShop Pro XI, program koji će vam za malo novca obezbediti sve stvari koje su potrebne u amaterskoj i polu-profesionalnoj obradi rasterskih slika. I druga PC Aplikacija je vezana za grafiku, kao i za sadržaj časopisa - Adobe InDesign je stigao do verzije CS3, a Trial koji objavljujemo je posle perioda testiranja dovoljno aktivirati kupljenim licencnim brojem. U sekciji PC Plus ćete upoznati rad 3D plotera i skenera o kojima pišemo ovog meseca, ali i pogledati mali reality show film nastao u našoj Redakciji, kada su nas "napali" polaznici Microsoft Sales Akademije koji su dobili zadatak da za dva sata prodaju neku "veoma vrednu" robu... A ne sumnjamo da ćete svratiti i u sekciju PC Fun...


Antić jednoglasno izabran za rektora\nIzvor: JužneVesti.com, 14.Mar.2018, 16:22\nI naredne 3 godine će na čelu Univerziteta u Nišu biti Dragan Antić, koji je na današnjoj sednici Saveta dobio podršku svih 26 članova ovog tela. Aktuelnom rektoru će to biti treći uzastopni mandat, koji počinje 1. oktobra.\nSavet Univerziteta u Nišu je tajnim glasanjem dao podršku Antiću da u još jednom mandatu bude prvi čovek ove visokošklolske institucije.\nProf. dr Antić je jednoglasno izabran za rektora tajnim izjašnjavanjem ukupno 26 članova Saveta, >> Pročitaj celu vest na sajtu JužneVesti.com << od kojih je „za“ glasalo 26 članova - saopštili su iz Univerziteta.\nKako su saopštili iz Univerziteta, rektor Antić će i u novom mandatu imati isti tim prorektora. To su Nenad D. Pavlović sa Mašinskog fakulteta, Vesna Lopičić sa Filozofskog fakulteta, Evica Petrović profesor Ekonomskog fakulttea, sa Elektronskog fakulteta Dragan Denić i Vlastimir Nikolić sa Mašinskog fakulteta.\nPodsetimo, iako je Antiću ovo treći uzastopni mandat, prema novom Zakonu o visokom obrazovanju on može ponovo da bude rektor, jer mu se prethodni "brišu".\nIzbor novog rektora je počeo 1. februara, a jedini kandidat je bio aktuelni rektor Dragan Antić, inače redovni profesor Elektronskog fakulteta u Nišu.\nPredložilo ga je svih 6 naučno-stručnih veća Univerziteta, kao i 10 od 14 niških fakulteta, ali zasad nije poznato koja 4 nisu dala svoje predloge, jer su iz Univerziteta novinarima rekli da će te informacije poslati naknadno.\nInače, procedura je takva da Senat tajnim glasanjem predloži Savetu Univerziteta predlog rektora. Savet kao najviši organ upravljanja na Univerzitetu, osim što bira i razrešava rektora, donosi i druge odluke važne za njegovo funkcionisanje. Savet čine predstavnici Univerziteta, studenata i osnivača.\nDanas: Dosadašnji rektor NU Dragan Antić ponovo jednoglasno izabran\nAntić reizabran za rektora Univerziteta u Nišu\nDr Dragan Antić redovni profesor Elektronskog fakulteta, na današnjoj sednici Saveta jednoglasno je izabran od za rektora Univerziteta u Nišu, od svih 26 članova ovog tela...Antiću je ovo treći mandat, koji počinje 1. oktobra...Rođen je 10. februara 1963. godine u Vranju. Diplomirao je 1987....\nNovi- stari rektor univerziteta u Nišu\nIzvor: B92, 15.Mar.2018, 11:09\nNiš -- Aktuelni rektor Univerziteta u Nišu Dragan Antić biće na čelu ove visokoškolske ustanove i u narednom mandatnom periodu, dlučio je Savet Univerziteta u Nišu...Novi mandat profesora Antića trajaće od 1. oktobra 2018. godine do 30. septembra 2021.godine, jer je on jednoglasno izabran za...


f Potpisani Memorandumi o izgrdanji malih hidroelektrana u 15 gradova i opština - Arhus Centar Subotica\nPotpisani Memorandumi o izgrdanji malih hidroelektrana u 15 gradova i opština\nPotpisivanjem Memoranduma o razumevanju sa predstavnicima 15 gradova i opština i potencijalnim investitorima, Ministarstvo energetike, razvoja i zaštite životne sredine kompletiralo je danas postupak dodeljivanja 212 lokacija za izgradnju malih hidroelektrana.\nMemorandumi koji su danas potpisani omogućiće izgradnju malih hidroelektrana na 162 lokacije u Bajinoj Bašti, Kosjeriću, Kraljevu, Kruševcu, Ljuboviji, Novoj Varoši, Pirotu, Priboju, Prijepolju, Prokuplju, Raški, Surdulici, Tutinu, Užicu i Vlasotincu. Male hidroelektrane gradiće se i u Ivanjici i Arilju, gde su u ponedeljak potpisano Memorandumi sa investitorima i predstavnicima ovih opština.\n„Ukoliko se po planu izgrade sve male hidroelektrane za koje su dodeljene lokacije na javnom pozivu, Srbija će u naredne tri godine dobiti oko 1.000 radnih mesta i 80 megavata novih kapaciteta za proizvodnju električne energije iz obnovljivih izvora, a ukupno proizvedena struja iz tih elektrana iznosiće oko 300 gigavat-sati”, rekao je na potpisivanju Memoranduma u Klubu poslanika u Beogradu Dejan Trifunović, pomoćnik ministra energetike, razvoja i zaštite životne sredine.\nPosle potpisivanja Memoranduma, investitori koji su putem javnog poziva dobili lokacije za izgradnju malih hidroelektrana imaće rok od šest meseci da započnu proceduru za izdavanje energetskih dozvola i saglasnosti. “Iako je Memorandumom propisan rok od šest meseci, očekujemo da će najmanje 50 investitora već prvog meseca ući u proces dobijanja energetske saglasnosti”, naveo je Trifunović.\nOn je istakao da je Ministarstvo u proteklom periodu uspelo da zaokruži regulatorni okvir za ulaganje u obnovljive izvore energije, tako da on bude transparentan i stimulativan za investitore, ali I izbalansiran kad su u pitanju obaveze države prema povlašćenim proizvođačima električne energije. „Obnovljivi izvori energije predstavljaju jedan od najboljih biznisa u Srbiji, a zahvaljujući dobroj analizi troškova, neće doći do toga da jednom započet proces stane, kao što je to bio slučaj u pojedinim evropskim zemljama”, rekao je Trifunović. Takođe, on je najavio raspisivanje novog javnog poziva za dodelu lokacija za izgradnju malih hidroelektrana do kraja godine.


Vasin: Ni DS ne ide na razgovore kod Pastora | Autonomija\nVasin: Ni DS ne ide na razgovore kod Pastora\nPrethodno potrebno jasno definisanje tema dnevnog reda\nDemokratska stranka (DS) neće prisustvovati sutrašnjim razgovorima kod predsednika Skupštine Vojvodine, Ištvana Pastora, koji su trebalo da budu posvećeni budućnosti pokrajinskih vlasti, izjavio je danas predsednik Pokrajinskog odbora DS Miroslav Vasin.\nVasin je za agenciju Beta rekao da on, kao ovlašćeni predstavnik DS-a za te razgovore, neće moći prisustvovati sastanku, jer ima značajne obaveze koje su zakazane od ranije, a i zbog toga što partneri DS, Liga socijaldemokrata Vojvodine (LSV) i Nova demokratska stranka (NDS), neće prisustvovati razgovorima.\n“Mi momentalno vodimo razgovore sa ove dve stranke o rekonstrukciji Pokrajinske vlade i zato smo mišljenja da sastanak bez njih a uz prisustvo DS-a ne bi bio politički korektan”, rekao je Vasin.\nPrema njegovim rečima, treći razlog su današnje izjave potpredsednika Srpske napredne stranke (SNS) Igora Mirovića, koje “u potpunosti čine nejasnim” teme koje su predviđene za sutrašnji sastanak.\n“SNS spominje niz neprihvatljivih teza, recimo o tome da je Pokrajinska vlada pala pa i da taj satsanak predstavlja izraz volje naroda, a zna se da je volja naroda poslednji put iskazana na pokrajinskim izborima 2012. godine, kao i da vlada redovno funkcioniše”, kazao je Vasin.\nOn je dodao da DS podržava nastojanja Ištvana Pastora da se razgovara o problemima koji su aktuelni u Vojvodini, a posebno o ustavnom položaju Vojvodine, kao i o zakonima o nadležnostima i o finansiranju Vojvodine.\n“Prema tome spremni smo na razgovore sa Pastorom i sa ostalim strankama u nekom drugom terminu, uz prethodno jasno definisanje tema dnevnog reda koje će biti razmatrane na tim razgovorima”, rekao je Vasin.


Prva beba Centra za VTO proslavila šesti rođendan | Kolubarske\nBebe valjevskog Centra za VTO (foto: Đorđe Đoković)\nPrva beba Centra za VTO proslavila šesti rođendan\nPrva beba iz procesa koji je rađen u tada najmlađem državnom Centru za vantelsnu oplodnju Opšte bolnice Valjevo, rođena je 1. septembra 2013. godine. Mala Minja iz Prijepolja napunila je šest godina i tim Centra joj čestita rođendan.\nDo danas je svet postao bogatiji i lepši za 387 rođenih beba Centra za vantelsnu oplodnju Opšte bolnice Valjevo a do rođendana 14. decembra, kada je 2012. godine počela sa radom laboratorija Centra, očekuje se rođenje 400 beba.\nOno po čemu se valjevski Centar visko kotira jeste, od početka 2012. godine, mogućnost zamrzavanja prekobrojnih embriona, što je u međuvremenu omogućeno i u ostalim institucijama, a mnogi parovi se nakon prve uspešne trudnoće i rođenja bebe vraćaju po odmrznut embrion i novu bebu.\nSve veći broja parova koji roditeljstvo ostvaruju pomoću vantelesne oplodnje, u Centar za VTO Opšte bolnice Valjevo, dolaze pre svega zbog stručnog i ljubaznog tima, ali i činjenice da je ovde moguće ući u proceduru bez liste čekanja. Tim Centra sve vreme prati inovacije iz oblasti IVF-a i uspešno ih usvaja i uvodi u svoj rad, tako da se već sa uspehom ostvaruju trudnoće iz procesa krioprezervacije oocita, što je izuzetno tehnološki zahtevan metod pri vantelesnoj oplodnji.\nCentar za vantelesnu oplodnju svoj rad bazira i na svim novim zakonskim procedurama koje proces približavaju parovima koji žele roditeljstvo. Trenutno je rad tima donekle olakšan novim uređajem inkubatorom, a uskoro se očekuje još jedan.\nBez kraja Pre 36 minuta\nDva dana pre najavljenog roka Pre 2 sati 24 minuta\nSaopštenje Pre 1 dan 1 sati


Ponedeljak, 18.03.2019 19:25\n04.08.2018 23:46 FK Spartak 559\nSavković prešao u vicešampiona Poljske\nFoto: FK Spartak Fudbaler Spartaka Ždrepčeve krvi, Mile Savković nakon velikog uspeha ekipe i plasmana u treće kolo kvalifikacija za Ligu Evrope napustio je redove Subotičana i prešao u klub Jagelonije iz Poljske, koji je prošle sezone bio vicešampion države. Nakon obavljenih lekarskih pregleda Savković, jedan od najboljih igrača subotičkog superligaša, trebao bi da potpiše...\n04.08.2018 23:12 fkindjija.com 606\nDve nove provere\nSeniorski i omladinski sastav Fudbalskog kluba Inđija će imati sutra dve nove provere pred start nove fudbalske sezone. Za seniorski sastav će to biti takozvana "Generalna proba". Rival po planu zacrtanom pred start priprema je takođe prvoligaški sastav iz Beograda. Sinđelić je trebao da bude domaćin sutra na svom stadionu u Beogradu, ali je došlo do promene mesta odigravanja....\n04.08.2018 22:40 mojacrvenazvezda.net 707\nVoždovac – Crvena zvezda 1:2\nNakon tri kola Superlige Crvena zvezda ima maksimalan učinak posle pobede na „Krovu“, Voždovac – Crvena zvezda 1:2. Iako u izmenjenom sastavu, sa dva debitanta, Crvena zvezda je odigrala dobru utakmicu na „Krovu“. Domaćoj ekipi nije ostalo mnogo prostora i šansi, i pored toga što rezultat možda govori drugačije. Odmorio je praktično celu prvu postavu Vladan Milojević. Veći deo...\n04.08.2018 22:24 sportdc.net 1263\nOdbojkaška ženska selekcija Srbije već sadam dana radi na Palama. Reprezentativke Srbije imaju idealne uslove za rad u dvorani, ali i odličan smeštaj u hotelu Džet set, u kojem su prošle godine boravili odbojkaški reprezenta tivci Srbije. Selektor Zoran Terzić prezadovljan je uslovima koje selekcija Srbije ima na ovim pripremama. -Zaista moram da se zahvalim domaćinima na gostopri...\n04.08.2018 22:07 FK Čukarički 445\nDrugi najbolji start Čukaričkog u Super ligi\nČukarički je u prva tri kola ove sezone ostvario dve pobede i jedan remi, osvojio sedam bodova i vinuo se u vrh tabele Super lige. Posle remija protiv Zemuna (1:1), savladan je najpre Rad (3:0), a potom i Mačva (1:0). To je drugi najbolji start Brđana u Super ligi. Belo-crni su najbolji početak imali u sezoni 2013/14, kad su vezali četiri pobede, a poraz nisu doživeli u prvih...\n04.08.2018 17:15 Miloš Jovanović 1450\nIvet Broh završila rukometnu karijeru: "Ne mogu više da mučim telo"\nTužna vest nam dolazi iz Mađarske. Jedna od najboljih igračica na poziciji pivotmena, Ivet Broh, odlučila je da se oprosti od rukometa uz obrazloženje da ne želi više da muči svoje telo i da se veoma loše oseća u poslednje vreme. Posle tri sjajne godine sa mađarskim šampionom Đerom, 28-godišnja članica holandske reprezentacije sa kojom je osvajala medalje od 2015. godine na velikim...\n04.08.2018 13:47 Ragbi 13 FS 397\nStartuje EP za omladince, Srbija u nedelju sa Engleskom\nOmladinska ragbi 13 reprezentacija Srbije u nedelju 5. avgusta (14.00) na stadionu Nastavnog centra u Makišu protiv Engleske igra prvi meč na Evropskom prvenstvu za igrače do 19 godina starosti koje održava u Beogradu. Najboljih osam omladinskih selekcija Starog kontinenta od 4. do 12. avgusta boriće se ponovo za titulu prvaka Evrope, nakon što je Evropska ragbi 13 federacija (RLEF)...\n04.08.2018 12:46 sportdc.net 9\nDuboka UEFA kasa\nŠiroki Brijeg je dva puta remizirao sa Domžalama u prvom kolu Evropske lige, ali ispao, te je put okončao već u prvom kolu kvalifikacija za Evropsku ligu. To je Širokobriježanima od UEFA-e donijelo nagradu od 260 000 evra. Željezničar i Sarajevo su okončali nastup u drugom pretkolu Evropske lige izgubivši od Apolona i Atalante, te su od UEFA-e nagrađeni sa 520 000 evra. Najbolje će,...\n04.08.2018 12:46 sportdc.net 364\n04.08.2018 12:20 kgsport.info 745\nPoslednju proveru pred početak nove sezone u Prvoj ligi Srbije fudbaleri Radničkog 1923 imaće u subotu, 4. avgusta od 17.30 časova na stadionu „Čika Dača“ protiv Metalca iz Gornjeg Milanovca. Pripreme kragujevačkog prvoligaša za nastupajuću sezonu primiču se polako kraju. Do premijernog meča sa Slobodom iz Užica na „Čika Dači“ ostalo je...\n05:43 Olimpija drugoligaš\n05:36 Čarobnjak iz Katalonije


Aleksandar Vučić i Milorad Dodik, na sastanku 15. novembra 2021. godine, arhivska fotografija.\nPredsednik Srbije Aleksandar Vučić zatražio je od srpskog člana Predsedništva Bosne i Hercegovine (BiH) Milorada Dodika i svih političkih snaga u bh. entitetu Republika Srpska (RS) da učestvuju u radu institucija u Bosni i Hercegovini, saopšteno je iz Vučićevog kabineta 14. januara.\nVučić se u Beogradu po prvi put sastao sa Dodikom nakon što je početkom godine američka administracija Dodika stavila na proširenu listu sankcija zbog korupcije.\nKako je saopšteno iz Predsedništva Srbije, Vučić je rekao da njegova molba Dodiku nije zahtev političkim liderima Republike Srpske da se sa bilo čime saglase, ili za bilo šta glasaju.\n"Naprotiv, moja molba je da sto gde treba da sede predstavnici RS ne bude prazan i da se na najbolji mogući način bore za interese entiteta i srpskog naroda", rekao je Vučić, navodi se u saopštenju.\nVučić je ocenio da su sankcije SAD protiv Dodika i drugih zvaničnika Republike Srpske "užasan presedan", odnosno da "mogu da donesu katastrofalne posledice po razvoj odnosa između tri naroda i dva entiteta u BiH, ali i šire, u celom regionu".\nDodik je, kako se navodi u saopštenju iz predsedništva Srbije ocenio da se "Republike Srpske i srpskog naroda u BiH vodi besprizorna politička i medijska kampanja, ne samo u Sarajevu, već i u brojnim zapadnim centrima moći".\nKako stoji u saopštenju, Dodik je naglasio da je srpskom narodu gotovo nemoguće da se izbori za pravdu i dosledno sprovođenje Dejtonskog sporazuma zbog jednostranog i pristrasnog pristupa, kako je rekao, pre svega SAD.\nAmeričko Ministarstvo finansija objavilo je 5. januara proširenu listu sankcija za dela korupcije, kojima je obuhvaćen i Milorad Dodik.\nDodik: Opet sam kažnjen, a da ne znam zašto\nDodik je, kako je navedeno, potkopavao institucije BiH pozivajući na preuzimanje državnih nadležnosti i pokrećući stvaranje paralelnih institucija u entitetu Republika Srpska (RS), a dodaje se i kako je Dodik svoj službeni položaj u BiH iskoristio za akumuliranje ličnog bogatstva kroz podmićivanje, primanje mita i druge oblike korupcije.\nMinistarstvo spoljnih poslova SAD (State Department) dodatno je saopštilo da je na listu sankcionisanih stavljen i bivši predsednik Visokog sudskog i tužilačkog saveta (VSTS) Bosne i Hercegovine Milan Tegeltija, pravni savetnik Milorada Dodika.\nIstom odlukom uvedene su sankcije i Alternativnoj televiziji iz Banje Luke, zbog povezanosti sa Dodikom.\nAleksandar Vučić je 6. januara rekao da se zvanični Beograd ne slaže sa ovom odlukom američkih vlasti.\n"Srbija ne misli da je rešenje u sankcijama i nema nikakve sumnje da se Republika Srbija ni u jednoj jedinoj tački, ne samo da se neće saglasiti nego neće provoditi sankcije protiv pripadnika svog naroda i predstavnika svog naroda u Bosni i Hercegovini i Republici Srpskoj", rekao je Vučić novinarima.\nProteklih meseci Sjedinjene Američke Države i Evropska unija traže deblokadu rada bh. institucija, kao i da se odustane od daljih aktivnosti u neustavnom prenosu nadležnosti s države Bosne i Hercegovine na entitet Republiku Srpsku.\nStranke iz Republike Srpske, predvođene vladajućim SNSD-om, bojkotuju rad institucija Bosne i Hercegovine (Predsjedništvo BiH, Vijeće ministara i Parlamentarna skupština BiH), nakon što je bivši visoki predstavnik Valentin Inzko sredinom 2021. godine dopunio Krivični zakon BiH i zabranio negiranje genocida počinjenog u Srebrenici 1995.godine.


Jelen Kongresu: Dejstvujte obimno, kasnije brinite o dugu\nTanjug 20. januara 2021. 12:48\nVAŠINGTON – DŽenet Jelen, kandidatkinja za ministra finansija SAD novoizabranog predsednika DŽoa Bajdena, pozvala je sinoć poslanike u Kongresu da dejstvuju s obimnim korona paketom podrške, ističući da ekonomske koristi od toga daleko nadmašuju rizike od povećanja tereta duga.\nTokom obraćanja u Kongresu, koje je trajalo više od tri satra, bivša predsednica Federalnih rezervi (FED) iznela je viziju o jačem angažovanju Ministarstva finansija na planu agresivnog smanjenja ekonomske nejednakosti, borbe protiv klimatskih promena i „kineskih nelojalnih trgovinskih praksi i subvencija“, prenosi Rojters.\nJelen je, u govoru pred članovima Odbora za finansije u Senatu, rekla da je neizbežno povećanje poreza na korporativnu dobit i bogatstvo kako bi se podržalo finansiranje Bajdenovih ambicioznih planova za ulaganja u infrastrukturu, istraživanje i razvoj i obuku radnika, s ciljem unapređenja konkurentnosti američke ekonomije.\nIpak, povećanje poreza bi usledilo tek kada se suzbije pandemija koronavirusa, koja je u SAD-u usmrtila više 400.000 ljudi i imala razorno dejstvo na ekonomiju zemlje.\nJelen je u video-obraćanju poručila da će njen zadatak na mestu šefa Ministarstva finansija biti da pomogne Amerikancima da izdrže poslednje mesece pandemije, budući da je počelo vakcinisanje stanovništva, kao i obnova ekonomije, poboljšanje konkurentnosti i otvaranje novih radnih mesta.\n„Bez daljih akcija rizikujemo dužu, bolniju recesiju i dugotrajnije ekonomske ožiljke“, rekla je ona.\nPrema njenim rečima, ublažavanje pandemije će imati prioritet nad povećanjem poreza, ali će korporacije i bogati građani SAD-a, koji su imali koristi od smanjenja poreza 2017, tokom mandata republikanskog predsednika Donalda Trampa, „morati da plate pošten deo poreza“.\nJelen je takođe ocenila da vrednost dolara treba da se utvrđuje na tržištu, što predstavlja distanciranje od Trampovih zalaganja za nižim kursom američke valute.\n„Sjedinjenim Državama ne treba slabija valuta da bi stekle konkurentsku prednost i trebalo bi da se suprotstave takvim aktivnostima drugih zemalja“, navela je ona.\nAkcije na Vol Stritu su skočile sinoć reagujući na izlaganjeJelenove i na njen apel za donošenjem pozamašnog paketa stimulusa, kao i na pozitivne finansijske podatke o zaradama banaka.\nNa pitanje u koji bi segmet bila alocirana najveća sredstva iz državnog paketa podrške, Jelen je rekla da je u prvom planu potrošnja na javno zdravstvo i sveobuhvatnu vakcinaciju. Na drugom mestu bi, prema njenim rečima, trebalo da bude pomoć za nezaposlene i ishranu (bonovi za hranu)..\n„Ni novoizabrani predsednik ni ja ne predlažemo ovaj paket olakšica ignorišući pitanje tereta državnog duga. Ali trenutno, s kamatnim stopama na istorijski najnižim nivoima, najpametnije što možemo da učinimo je da dejstvujemo obimno“, naglasila je.\nOna je rekla da, iako je iznos duga prema BDP-u porastao, nije povećan teret kamata za servisiranje duga koje Ministarstvo finansija plaća, zahvaljujući nižim kamatnim stopama. Dodala je da će pomno pratiti tu metriku dok ekonomija bude u procesu oporavka.\nJelen je ocenila i da su klimatske promene „egzistencijalna pretnja“ za američku ekonomiju i najavila da će imenovati visokog zvaničnika Ministarstva finansija koji će se baviti ovim pitanjem i procenjivati sistemske rizike koje ta problematika predstavlja za finansijski sistem.\nOcenjujući da je Kina najvažniji strateški konkurent Sjedinjenim Državama, Jelen je podvukla rešenost buduće Bajdenove administracije da deluje u pravcu suzbijanja, kako je rekla, kineskih „nepoštenih i nezakonitih praksi“.


Više ne postoje razlozi da Abazović o slučaju nuđenja mita ne obavijesti javnost – Portal Kolašin\nViše ne postoje…\nNezavisni ekspert za borbu protiv korupcije, slovenački stručnjak Drago Kos ocijenio je za Pobjedu da, nakon što Specijalno tužilaštvo nije našlo osnova za pokretanje istrage u slučaju navodnog nuđenja mita, u iznosu od 21 milion eura, Dritanu Abazoviću da ne podrži novu vlast u Crnoj Gori „sada više ne postoje nikakvi razlozi da potpredsjednik Vlade o slučaju u cjelini ne obavijesti javnost“.\n„Potpredsjednik Vlade sigurno bi morao tužilaštvu dati puni iskaz o svim okolnostima slučaja. Jedini razlog zbog kojeg bi se moglo razumjeti da o tome ne obavijesti javnost bio bi mogući pretkrivični ili krivični postupak na koji bi njegovo saopštenje javnosti moglo negativno da utiče“, objasnio je Kos za Pobjedu.\nIstiče da je, kako kaže, imao čast da sarađuje sa specijalnom tužiteljkom Sanjom Jovićević i zna „da bi pokrenula postupak ako bi za to postojali barem minimalni zakonski razlozi i uslovi“.\n„Očito svjedočenje potpredsjednika Vlade kod tužilaštva nije bilo dovoljno jasno i/ili konkretno da bi se to desilo, pa sad više ne postoje nikakvi razlozi da potpredsjednik Vlade o slučaju u cjelini ne obavijesti javnost“, kategoričan je Drago Kos, koji je bio i predsjednik Grupe zemalja Savjeta Evrope za borbu protiv korupcije (GREKO), a kao ekspert bio je podrška našim stručnjacima u izradi Zakona o sprečavanju korupcije.\nPobjeda je prije nekoliko dana objavila da je Specijalno državno tužilaštvo zatvorilo slučaj navodnog nuđenja mita Dritanu Abazoviću, nakon izbora 30. avgusta prošle godine, da ne podrži novu vlast.\nSaopšteno im je da nakon što su prikupili podatke i dokumentaciju i uzeli izjavu od Abazovića ocijenjeno je „da nema osnova za preduzimanje krivičnog gonjenja protiv bilo kog lica za bilo koje krivično djelo za koje se gonjenje preduzima po službenoj dužnosti“.\nObjasnili su da ne mogu objelodaniti sadržaj Abazovićeve izjave niti ostale detalje iz postupka koji su vodili.\nAbazović nije odgovorio na telefonske pozive iz Pobjede i poruke i do danas se nije oglasio povodom odluke Specijalnog tužilaštva da ne pokrene istragu u slučaju njegovih javnih tvrdnji da mu je nuđen mito u iznosu od 21 milion eura.\nOdluka potpredsjednika Vlade da ćuti o ovom slučaju, ali i tužilaštva, izazvala je brojne reakcije, pa je potpredsjednik Socijaldemokratske partije Raško Konjević, u petak, na Tviteru napisao da im je predstavnik izvršne vlasti nudio 500.000 eura, krajem decembra, da prisustvuju sjednici Skupštine Crne Gore kako bi imali kvorum.\n„Ne treba tužilaštvo da zove za izjave, neka kopiraju izjavu Dritana Abazovića oko 21 miliona. Imam „povjerenja“ u istinitost njegovih navoda“, ironično je poručio Konjević.\nJedan od lidera vladajuće koalicije Demokratski front Milan Knežević podsjetio je u izjavi za Pobjedu da u njegovom slučaju 2018. godine, kada je tvrdio da mu je nuđeno da plati 10.000 eura da bi mu preinačili presudu od sedam mjeseci zatvora, specijalna tužiteljka Stojanka Radović tražila je od Višeg suda da bude stavljen u zatvor dva mjeseca, što je prihvatio i podgorički Viši sud.\n„Kako je moguće da u sličnim slučajevima ja dobijem dva mjeseca zatvora, a za Dritana Abazovića ne postoje elementi bića krivičnog djela, treba pitati Milivoja Katnića. Naravno, smatram da ni u mom slučaju nije bilo elemenata bića krivičnog djela“, rekao je on.\nReagovao je i Dejan Milovac iz Istraživačkog centra MANS koji je u petak na Tviteru konstatovao da su moguća samo dva razloga – da je Abazović na saslušanju rekao da mu nije nuđeno mito ili da Specijalno tužilaštvo neće da radi svoj posao.\nInformaciju da je Abazoviću navodno nuđeno mito prvi je saopštio kontroverzni crnogorski biznismen Miodrag Daka Davidović, krajem novembra prošle godine, uz tvrdnju da je to bio poznati crnogorski humanista, iseljenik Hajriz Brčvak, što su oni kategorično demantovali.\nAbazović je potvrdio da mu je nuđeno mito i da je ponude dobijao sa više strana, „od nekih klanova“.\nTags: #Dritan Abazović


MARK ZAKERBERG GASI FACEBOOK I INSTAGRAM U EVROPI: Sukob sa Evropskom komisijom bukti\nHoće li Evropljani biti lišeni omiljenih društvenih mreža Fejsbuka i Instagrama nakon ovoga? Kompanija Marka Zakerberga – Meta Platforms zapretila je da će povući Fejsbuk i Instagram iz Evrope ako joj ne bude dozvoljeno da nastavi s transferom korisničkih podataka u SAD.\nOva kompanija je u godišnjem izveštaju navela da ako ne može da računa u novim ili postojećim sporazumima na takozvane standardne ugovorne klauzule za slanje podataka u SAD, onda u Evropi „verovatno neće moći da ponudi veliki broj najvažnijih proizvoda i usluga, uključujući Fejsbuk i Instagram“, prenosi „Blumberg“.\nEvropski regulatori trenutno prerađuju propise o prenosu podataka evropskih korisnika preko Atlantika, nakon što je Evropski sud pravde u julu 2020. proglasio nevažećim raniji sporazum sa SAD-om o zaštiti privatnosti.\nMada je malo verovatno da će Meta zaista povući svoje vodeće servise sa jednog od svojih najunosnijih tržišta, njena poruka ukazuje na sve jače napetosti između društvenih medija i zakonodavaca oko vlasništva nad korisničkim podacima.\nTagovi: gašenje društvenih mreža - instagram i fejsbuk


Sudinica zabranila deportaciju ljudi sa validnim vizama iz SAD - Impuls\nSudinica zabranila deportaciju ljudi sa validnim vizama iz SAD\nObjavljeno: nedjelja, 29 Januar 2017 12:16\nFederalna sudinica En Doneli iz Njujorku izdala je vanrednu naredbu kojom se privremeno zabranjuje Americi da deportuje ljude iz zemalja kojima je američki predsednik Donald Tramp zabranio ulazak u SAD. Iako se ova zabrana odnosi samo na ljude koji su sleteli u SAD u trenutku donošenja Trampove odluke, ona tu odluku delimično blokira, a mnogi su je protumačili i kao značajan udarac za novog američkog predsednika.\nKako prenosi AP, sudinica En Doneli izdala je ovu naredbu juče nakon što su advokati uložili tužbu u ime ljudi koji su zadržani na aerodromima nakon Trampove odluke da državljanima šest zemalja - Irana, Iraka, Sirije, Jemena, Sudana, Somalije i Libije - zabrani izdavanje viza u naredna četiri meseca, dok je sirijskim izbeglicama ulazak zabranjen na neodređeno vreme.\nSudinica Doneli je privremeno blokirala deportaciju ljudi sa validnim vizama samo 24 sata nakon što su dva Iračana zadržana na aerodromu Džon F. Kenedi u Njujorku.\n- Mislim da vlada nije stigla da razmisli o ovome - rekla je Doneli u punoj sudnici.\nSavezni sudac blokirao novu Trumpovu zabranu putovanja\nSud na Havajima zabranio hvatanje ribica za akvarijume


Pod pokroviteljstvom Grada, a u organizaciji Udruženja ,,Dokument 06'', Pozorišta ,,Bora Stanković'' i Dopisništva RTS a u Vranju, sinoć je počeo 16. Međunarodni festival dokumentarnog filma ,,Dokument 2019''.\nOvogodišnji Festival ,,Dokument 2019.'' zavanično je otvorio predsednik Skupštine grada dr Dejan Tričković, naglasivši da dokumentarni film poslednjih godina doživljava ekspanziju, tim pre jer donosi saznanje o životu i svetu, verodostojno prikazuje stvarnost, svedoči o važnim događajima i značajnim ličnostima, ali i malom čoveku zahvaljujući kome se pokreću neka pitanja i daju odgovori na druga.\n,,Zahvaljujući upornosti pokretača i podršci grada, publika u Vranju svih ovih godina ima privilegiju da pogleda najnovija i najzapaženija ostvarenja iz produkcije dokumentarnog filma, kako domaćih, tako i inostranih autora. S obzirom na činjenicu da se Vranje sa ,,Dokumentom'', našlo na mapi filmskih festivalskih gradova, ne samo u zemlji i okruženju, već i u svetu, kao i na značaj dokumentarnog filma, lokalna samouprava je ponosna što ima ovakav sadržaj u kulturnoj ponudi i ubuduće će podržati organizovanje i održavanje Međunarodnog festivala Dokument'', istakao je predsednik Tričković otvarajući festival.\n,,Dokument 2019.'' nastavlja se večeras u 20 sati na maloj sceni Pozorišta ,,Bora Stanković'', dok će u utorak, poslednjeg dana festivala, u istom prostoru projekcije početi od 18 sati. Ulaz na sve projekcije je besplatan.


Da li je rano da planirate letovanje?\nIako zima i dalje traje i do toplijih dana nas čeka još više meseci, ipak nije rano da krenete sa planirate letovanja. Kao i u mnogo čemu drugom, i sa planiranjem letovanja na vreme ćete uspeti da izbegnete stres i da ostvarite mnoge pogodnosti.\nRanom rezervacijom do velike uštede\nAko ste ikad rezervisali avionsku kartu, znate da se sa približavanjem datuma leta povećava i cena karte. Isto je i sa turističkim aranžmanima. Takozvani FIRST MINUTE predstavlja izuzetno povoljne ponude ukoliko se prijavite dovoljno rano za određeno putovanje. Prednost ovakve uplate je da ćete proći prilično povoljno a pritom ćete imati i mnogo više vremena da otplatite aranžman. Na ovaj način, ne samo da ćete proći jeftinije nego ćete dobro organizacijom verovatno uspeti i da ušetedite neki dinar više za samu destinaciju.\nRanom rezervacijom do boljeg smeštaja\nIako uvek postoje malobrojni srećnici koji mogu da uskoče u last minute i da pritom dobiju solidan smeštaj, takođe postoje i mnogobrojni primeri kod kojih je odlučivanje na brzinu dovelo do toga da su kupili „mačku u džaku“. Iz tog razloga je uvek bolje odlučiti se za FIRST MINUTE i natenane odabrati smeštaj po vašoj meri, jer odnos kvaliteta i cene u tom periodu uvek ide kupcu na ruku.\nUkoliko spadate u one ljude koji planiraju stvari na vreme, velike su šanse da ste jedna od onih osoba kod koje motivacija ima značajnu ulogu u životu. Mnoga istraživanja su pokazala da osobe koje imaju unapred isplaniran odmor svoje zadatke obavljaju sa više energije i motivacije, jer znaju šta ih čeka na kraju – zaslužen odmor. A čak i da ne spadate u ovu grupu ljudi, a pritom niste finansijski nezavisni, možete pametno iskoristiti prethodnu rečenicu i tražiti od određenih osoba da vas motivišu.\nKada planirate odmor na vreme, uvek možete natenane da istražite mesto koje posećujete, kao i njegovu okolinu. Da odlučite koje plaže ćete posetiti a koje preskočiti, koju hranu i piće ćete da probate, u kojim kafićima ćete da uživate a u kojim klubovima da ludujete.


Music PRESS: Najbolje sa Nišvila "putuje" u Beograd - Gipsy Kings i Eyot u Sava centru\nNajbolje sa Nišvila "putuje" u Beograd - Gipsy Kings i Eyot u Sava centru\nLjubitelji katalonsko-romskog i flamenko zvuka, kako kažu organizatori Nišvila, imaće prilike da i u Beogradu 2. decembra čuju čuveni bend Gipsy kings, koji je ove godine nastupio pred nekoliko hiljada ljudi u niškoj Tvrđavi. Pored Kingsa, u Sava centru će sa njima nastupiti i Nišvil big bend, kao i niški džez sastav Eyot.\n"Decentralizacija kulture - najbolje sa Nišvila" naziv je akcije Nišvila, koja podrazumeva da najbolji izvođači niškog džez festivala nastupe van ovog grada. Ovog puta, Beograđani će imati prilike da uživaju u Kingsima koji će nastupiti sa osnivače ovog benda Pakom Balardom, kao i svirkama dva niška džez benda.\nKoncert Gipsy Kingsa će trajati 100 minuta, dok će polusatne nastupe imati i Nišvil big bend i Eyot, najbolji srpski džez sastav u međunarodnim okvirima. Nišvil će za ovu priliku pripremiti i program u foajeu Sava centra gde će nastupiti mladi niški džez sastavi Nišvil youth orkestra i Jayus jazz - navode organizatori.\nPored toga, dodaju, posetioci će u foajeu Sava centra videti i izložbu slikarskih radova učesnika umetničke kolonizacije niške Tvrđave "Art to go jazzy", kao i ilustracije strip autora ovogodišnje Striporame, među kojima i rad Viktora Bogdanoviča, crtača Supermena i Betmena.\nUlaznice su u prodaji na blagajni Sava centra i na svim prodajnim mestima u mreži Eventim po cenama od 1.800, 2.300, 2.800 i 3.800 dinara.\nу петак, новембар 16, 2018


Dani Poverenika u Šapcu - Glas Podrinja\nU NAŠEM GRADU ORGANIZOVAN DVODNEVNI SKUP\nCilj projekta je da obuka građana i zaposlenih u javnom sektoru o pravu na pristup informacijama od javnog značaja, pravu na zaštitu podataka o ličnosti\nU Centru za stručno usavršavanje organizovan je skup „Dani Poverenika u Šapcu“. Reč je o još jednom u nizu dvodnevnih skupova čija je svrha obuka građana i zaposlenih u organima javne vlasti, civilnom sektoru, medijima s ciljem da steknu osnovna ili nadograde postojeća znanja o pravu na pristup informacijama od javnog značaja, pravu na zaštitu podataka o ličnosti i da se bliže upoznaju sa radom institucije Poverenika za informacije od javnog značaja i zaštitu podataka o ličnosti.\nSkup u Šapcu su otvorili Poverenik za informacije od javnog značaja i zaštitu podataka o ličnosti Rodoljub Šabić i gradonačelnik Šapca Nebojša Zelenović.\nPoverenik za informacije od javnog značaja i zaštitu podataka o ličnosti je rekao da je situacija u zemlji, kada se govori na temu informacija od javnog značaja, bolja nego što je bila prethodnih godina, ali da je broj žalbi koje stižu na adresu poverenika i dalje veliki.\n- Situacija je loša u oblasti zaštite podataka o ličnosti. Glavni problem je nepostojanje odgovornog odnosa države. Država mora da ima strateški pristup, koji podrazumeva angažovanje velikog broja organa Vlade, Skupštine i ministarstava, a ne samo Poverenika. Strategiju smo dobili 2010. godine, na moju inicijativu. Nažalost, akcioni plan nikad nije donet, pa se sve svodi na aktivnosti Poverenika, rekao je Rodoljub Šabić.\nMarinko Radić, generalni sekretar Službe poverenika, rekao je da će dvodnevnim predavanjima učesnici imati priliku da razgovaraju sa Poverenikom i njegovim saradnicima, kao i sa drugim eminentnim stručnjacima u oblasti slobodnog pristupa informacijama i zaštite podataka o ličnosti o pravima i obavezama koje proizilaze iz Zakona o slobodnom pristupu informacijama od javnog značaja i Zakona o zaštiti podataka o ličnosti.\n-Pored toga, moći će da se upoznaju sa institucijom Poverenika, kao i da se kroz praktične primere i najzanimljivije slučajeve upoznaju sa praksom u primeni dva zakona koja Poverenik štiti.\nProjekat u pet gradova\nSesija u Šapcu, i još četiri grada u Srbiji, deo je projekta koji finansira Vlada Kraljevine Norveške. Planirano je da tokom 2018. godine bude organizovano pet dvodnevnih obuka o ostvarivanju prava iz nadležnosti Poverenika u pet različitih gradova Srbije, dodao je Marinko Radić.\nPriznanje na čast i ponos\nGradonačelnik Nebojša Zelenović uručio je Rodoljubu Šabiću Povelju Grada Šapca, priznanje za razvoj demokratskih vrednosti i poštovanje ljudskih prava i sloboda. On je jedan od ovogodišnjih dobitnika Aprilske nagrade našeg grada, ali zbog službenog puta nije bio u mogućnosti da prisustvuje dodeli priznanja.\nIstakavši da je sada u svom gradu, Rodoljub Šabić rekao je da mu je čast i zadovoljstvo da se svrsta među počasne građane Šapca. Nebojša Zelenović je naglasio da se Aprilska nagrada ne dodeljuje slučajno, da je malo ljudi sa zvanjem počasnog građanina Šapca, i da je Šabić jedan od njih.


Za logistiku Vojske Srbije 27 novih neborbenih vozila (FOTO) | Najnovije vesti - Srbija danas\n17.12.2020. • 14:22 Srbija Danas\nZa logistiku Vojske Srbije 27 novih neborbenih vozila (FOTO)\nPosle jučerašnjeg sastanka sa predsednikom Vučićem, posvećenom opremanju Vojske, već se preduzimaju koraci kako bi svi dodeljeni zadaci bili realizovani u narednom periodu.\nPotpredsednik Vlade i ministar odbrane dr Nebojša Stefanović prisustvovao je danas primopredaji 27 novih neborbenih vozila za Vojsku Srbije u kasarni "Narodni heroj Stevica Jovanović" u Pančevu.\n"Penzioneri su svojom odgovornošću spasili Srbiju" Vučić izrazio zahvalnost najstarijim građanima (FOTO)\n"VAŠ POVRATAK JE JEDNA OD NAJLEPŠIH VESTI ZA SRBIJU" Predsednik poželeo dobrodošlicu našem proslavljenom violinisti!\n- Drago mi je da vidim da se projekti opremanja naše vojske nastavljaju nesmanjenim intenzitetom. Ono što je zadatak predsednika Republike i vrhovnog komandanta Vojske Srbije Aleksandra Vučića za nas je da opremanje Vojske bude kontinuirano - rekao je ministar Stefanović.\nOn je istakao da se posle jučerašnjeg sastanka sa predsednikom Vučićem, posvećenom opremanju Vojske, već preduzimaju koraci kako bi svi dodeljeni zadaci bili realizovani u narednom periodu.\n- Učinićemo sve da i u 2021. godini nastavimo još snažnije sa opremanjem naših jedinica i da pokažemo da brinemo o ljudima u vojsci. Naš zadatak je i da, pored borbenih vozila, unapređujemo kapacitete i neborbenim vozilima koja su potrebna za funkcionisanje naših jedinica, pre svega logistike - naglasio je ministar odbrane, ocenjujući da su uz borbena vozila, koja su prva asocijacija na vojsku, i neborbena jednako važna za funkcionisanje vojske na različitim zadacima.\nMinistar Stefanović je podsetio da Vojska Srbije bez adekvatne, dobre i precizne logistike, ne može da ispuni svoje zadatke.\n- Savremene cisterne MAN, koje ste ovde mogli da vidite, omogućavaju adekvatno servisiranje naših aviona. Imaju ogroman kapacitet i mogu da snabdevaju dva aviona istovremeno, baš kao što i ova motorna vozila imaju jednu od ključnih funkcija u snabdevanju vojske - ukazao je Stefanović.\nPrema rečima pukovnika Dragiše Zinaje iz Uprave za logistiku Generalštaba, među 27 neborbenih motornih vozila koja su danas predstavljena su 22 vozila opšte namene - putnički automobili, kombi vozila i dostavna vozila različitih tipova pogodnih za zajednički transport ljudi i opreme, koja će težišno biti raspoređena u logističke jedinice, kako bi se obezbedila bolja pokretljivost logističkih ekipa.\n- Osim toga, tu je i pet specijalnih vozila - tri sanitetska, čime je nastavljeno zanavljanje programa sanitetskih vozila, i dve auto cisterne za gorivo za snabdevanje i dopunu vazduhoplova gorivom, sa mogućnošću dopune gorivom za dva vazduhoplova istovremeno za vreme od pet minuta - istakao je pukovnik Zinaja.\nObilasku su prisustvovali i zamenik načelnika Generalštaba Vojske Srbije general-major Petar Cvetković i načelnik Uprave za logistiku Generalštaba brigadni general Srđan Petković.\nVojska Srbije ministar Nebojša Stefanović neborbena vozila Pančevo opremanje


Hocu.ba Služba za međunarodnu saradnju Univerziteta u Sarajevu organizuje Deveti sajam stipendija – Hocu.ba\nSlužba za međunarodnu saradnju Univerziteta u Sarajevu organizuje Deveti sajam stipendija\nŽelimo vas obavijestiti da je Služba za međunarodnu saradnju Univerziteta u Sarajevu organizator „Devetog sajma stipendija“ koji će se održati 18. oktobra 2018. godine (četvrtak) u trajanju od 10,00 do 16,00 sati u Rektoratu Univerziteta u Sarajevu (Obala Kulina bana 7).\nU jednoj od prepoznatljivih austro-ugarskih zgrada Sarajeva na više nivoa svi učesnici će imati priliku da na svojim štandovima predstave svoje informacije o stipendijama, praksama, konferencijama i ostale informacije koje bi bile interesantne za sve koji dođu da posjete ovaj sajam. Uloga naše službe, pored organizacije, je i medijska promocija Sajma, kao i izrada promotivnih materijala, prije i poslije održavanja Sajma.\nAutor Hocu.ba praksa event prilika sajam stipendija sarajevo\n« Mađarska: Raspisan konkurs za studente i akademsko osoblje Univerziteta u Sarajevu na Univerzitetu u Pečuju u ljetnom semestru akademske 2018/2019. godine\nBRAVO & CKNS: Otvoren poziv za dva učesnika za studijsku posjetu Sarajevu »


PSG kaže da nadležni za birački spisak daju kontradiktorne podatke\nBeta 3. novembra 2017. 16:55\nPokret slobodnih gradjana (PSG) saopštio je danas da ministar unutrašnjih poslova Srbije nije nadležan za birački spisak, i pozvao državne organe koji to jesu, da prestanu da daju kontradiktorne podatke i da obezbede tačnost podataka u biračkom spisku jer „od toga zavisi ostvarivanje prava na glas gradjana Srbije“.\nU saopštenju se navodi da PSG podatke o broju upisanih birača u beogradskim opštinama traži od nadležnih organa, a ne od Srpske napredne stranke čiji s funkcioner i ministar unutrašnjih poslova Nebojša Stefanović koji za te podatke nije nadležan, „bavi brojanjem“ upisanih birača „da bi zbunio javnost i prikrio izborne manipulacije (svoje) stranke“.\nKao primer kontradiktornih podataka, PSG je naveo podatke o biračima koji je dobio od Opštine Mladenovac.\nPokret je naveo da je ta opština, kao nadležni organ, dostavila podatke prema kojima je 31. marta 2017. ukupan broj birača upisanih u birački spisak te opštine bio 50.541, a 9. oktobra bio je 50.879.\nU saopštenju se dalje navodi da kada se uporede podaci koje je dostavila ta opština i podaci Republičke izborne komisije, prema kojima je na dan predsedničkih izbora u toj opštini bilo 47.954 birača, vidi da je za samo nekoliko dana „nastala neobjašnjiva razlika od 2.587 birača“.\nPo podacima koje je opština dala 25. oktobra, u birački spisak bila su upisana 47.752 gradjanina.\n„Neobjašnivo je kako se broj birača za 16 dana smanjio za 3.127“, navodi PSG.\nStefanović je danas kazao da je Opština Mladenovac dala dokument u kojem se jasno navodi broj birača sa „aktivnim“ i „pasivnim“ biračkim pravom i da je PSG namerno sabrao broj tih birača.\nPSG medjutim objašnjava da „Zakon o jedinstvenom biračkom spisku ne poznaje termine ‘aktivnih’ i ‘pasivnih’ birača koje stalno pominje ministar Stefanović“.\n„Pokret ne traži od nadležnih organa podatke o broju osoba koje su prijavile ili odjavile prebivalište, već broj upisanih birača jer se prilikom glasanja proverava da li je osoba upisana u birački spisak, a ne da li je prijavila boravište“, naveo je PSG.\nTaj pokret je ukazao da, ako su tačni podaci koje je Stefanović izneo o promeni prebivališta u odredjenim opštinama, „razlike u brojevima koje saopštava ministar, i koje PSG dobija od opština, govore o mogućnosti da veliki broj osoba biva upisan u biračke spiskove, a da nisu prijavili prebivalište“.


Za osavremenjavanje bioskopa 2,5 miliona\nPočetna Za osavremenjavanje bioskopa 2,5 miliona\nZa osavremenjavanje bioskopa 2,5 miliona\nUpravni odbor Filmskog centra Srbije odlučio je da Centru za kulturu Smederevo opredeli oko 2,5 miliona dinara za osavremenjavanje bioskopa.\nUpravni odbor Filmskog centra Srbije (FCS) usvojio je predloge komisija po kojima je na dva konkursa raspodeljeno oko 150 miliona dinara za sufinansiranje u kategoriji „stimulacije kvaliteta, gledanosti, distribucije i razvoja tehničke baze (bioskopa)", kao i za „proizvodnju manjinskih koprodukcija".\nZa razvoj tehničke baze (bioskopa) konkurisalo je 14 prikazivača. Centar za kulturu Smederevo dobio je 549.000 dinara. Kriterijum za dodelu sredstava po ovom osnovu bio je broj gledalaca domaćeg filma. Pored planiranog budžeta od 24 miliona, za istu kategoriju obezbeđena su dodatna sredstva od 25 miliona i uložiće se za širenje i osavremenjivanje prikazivačke mreže. Za nabavku audio i digitalne opreme i realizaciju programa u saradnji sa FCS, Centar za kulturu Smederevo dobiće 2 miliona dinara.\nOva odluka je doneta na osnovu sledećih kriterijuma: procenat učešća domaćeg filma u repertoaru i broj gledalaca u zavisnosti od broja sedišta, geografska lokacija bioskopa (udaljenost od drugih bioskopa), kvalitet tehničke dokumentacije i investicionog plana, učešće drugih investitora, usklađenost sa zahtevima Europasinemas, kvalitet plana - buduće programske orijentacije.\nDakle, ukupna suma namenjena Centru za kulturu Smederevo za osavremenjavanje bioskopa je 2.549.000 dinara.\nPredloge komisije saopštila je i obrazložila rediteljka Andrijana Stojković. Upravni odbor ih je jednoglasno usvojio, uz napomenu da nije reč o nagradama za trošenje već o sredstvima za ulaganje u buduće projekte, o čemu će sa svakim dobitnikom FCS potpisati ugovor, a zatim kontrolisati realizaciju.\nPredsednik UO Dejan Karaklajić istakao je da je konkurs za stimulaciju objavljen prvi put od osnivanja FCS i da je to dobar korak da se podrži ne samo snimanje filmova, već i njihova distribucija i prikazivanje, jer su to sastavne grane svake kinematografije.\nOvaj iznos je samo deo sredstava koji je potreban za nabavku kompletne digitalne 3D opreme. Prioritetni zadatak Centra za kulturu Smederevo u 2014. godini biće obezbeđivanje preostalog potrebnog iznosa za digitalizaciju našeg bioskopa.


Brazilski ministar potvrdio otkriće ostataka leta 447\nMinistar odbrane Brazila Nelson Žobim izjavio je da su ostaci aviona pronađeni u južnom delu Atlanstskog okeana bez sumnje delovi letelice Er Fransa, koja je juče ujutro nestala sa radara noseći 228 punika i članova posade.\nBrazilski avioni koji su pretraživali trasu kojom se kretao Erbas A330 primetili su sedišta, metalne delove i tragove goriva u vodama oko 650 kilometara daleko od obale Brazila. Žobim je rekao da je pažljivim ispitivanjem ostataka koje su obavile dva broda brazilske mornarice potvrđeno da su plutajući ostaci pripadali avionu Er Fransa na letu broj 447. Nije bilo tragova preživelih.\nErbas A330-200 nestao je sa radara juče rano ujutro, četiri sata pošto je iz Rio De Žaneira poleteo ka Parizu. Uzrok nesreće i dalje ostaje misterija. Pre nego što je nestao sa radara, avion je emitovao automatske signale prijavljujući višestruke elektronske kvarove i probleme sa sistemom za održavanje pritiska. Kotrolori letenja nisu međutim čuli poziv u pomoć ili bilo kakvu drugu neobičnu poruku od pilota.\nAvion je leteo trasom preko ekvatora gde su snažne oluje veoma česte, ali moderne putničke letelice obično nemaju nikakvih problema kada prolaze kroz slično nevreme.


Stranka za BiH i u BK\nKonstituirajuća sjednica Stranke za BiH održana je u Bosanskoj Kostajnici u četvrtak 29. maja 2008. godine u prostorijama FK Partizan na kojoj je pored pedesetak pristaša i simpatizera stranke, sjednici prisustvovao i Muharem Murselović, predsjednik Regionalnog odbora stranke i poslanik u Narodnoj skupštini RS.\nIzabran je savjet od 15 članova, a za predsjednika Opštinskog odbora stranke izabran je Efraim Podinović. Potpredsjedničku funkciju obavljat će Damir Raičić, dok će mjesto sekretara obavljati Dženana Ahmić.\nMurselović je istakao da su tek sada ljudi pokazali volju i prepoznali pravu stvar te je S BiH zakucala i na vrata opštine Kostajnica.\nO ciljevima stranke govorio je predsjednik OO Efraim Podinović koji u prvom redu ističe boljitak za sve građane, a prioritet su ljudi koji će moći svoje diplome i stručnost iskazati i pokazati, a samim tim unaprijediti i svoju egzistenciju.\nDa li će pored SDA, SDP, a sada i S BiH koje djeluju u opštini Kostajnica, na predstojećim izborima zbog ličnih interesa doći do razjedinjavanja i ovako malog bošnjačkog korpusa, pokazat će vrijeme.


Renovirana vikendica iz šezdesetih godina - Moj Enterijer – Kupatila, Nameštaj, Kuhinje, Garniture...\nRenovirana vikendica iz šezdesetih godina\nOva predivna vikendica smeštena je na zemljištu između 2,5 hektara crvene sekvoje...\nDekor ovog doma je moderan i skandinavski, a njegova konstrukcija potpuno je izolovana svim mehaničkim elementima. Enterijer ove vikendice finiširan je čvrstim materijalima kao što su iverica i beton, koji mu pružaju jak karakter i eleganciju. Originalne drvene grede ofarbane su mat crnom bojom kako bi predstavljale kontrast šperploči u boji meda i pločama od borovog drveta, koje skrivaju izolaciju objekta iza sebe.\nNa prizemnom nivou nalazi se kuhinja sa velikim drvenim trpezarijskim stolom, koji duplira svoju funkciju kao kuhinjsko ostrvo, dok je većina elemenata u ovom prostoru kreiranih od betona, izlivano na mestu od strane dizajnera. Dnevni boravak poseduje ugaonu garnituru L oblika, koja ankeriše veliki prostor atrijuma. Kupatilo i spavaća soba kompletiraju raspored prizemnog nivoa, dok su druga prostorija za spavanje sa kupatilom i privatnom terasom, smešteni na godnjem spratu. Spavaće sobe poseduju jednostavan dizajn koji se fokusira na materijale kao što su šperploča, drvo, ali i pogled koji stvara predivan opuštajući osećaj.\nU podrumu ove šumske kuće smeštena su četiri pojedinačna kreveta, delimično ugrađena u zidove i zaklonjena od pogleda zavesama. Ovo je savršena ideja za gostinjsku sobu, posebno kada vam u posetu dolaze čitave porodice. Takođe, ovo imanje poseduje dva ognjišta, zadnju terasu, kade za toplu kupku i delove za uživanje pokraj reke.\nZadivljujuća vikendica potpuno je restaurirana i nedavno je dobila novi krov A oblika, idealan za sve vremenske uslove. Celokupan stil ove građevine stvara idealnu letnju/zimsku vikendicu, u kojoj njeni vlasnici mogu uživati tokom dragocenih dana odmora sa porodicom i prijateljima, ali takođe može postati savršen topli dom u kome mogu provesti svoje penzionerske dane.\nPROČITAJTE SLEDEĆI TEKST: Savremena kuća za modernu porodicu


N1: Podignute optužnice protiv direktora Puteva Srbije zbog saobraćajne nesreće 2017. ...\nN1: Podignute optužnice protiv direktora Puteva Srbije zbog saobraćajne nesreće 2017. …\nBeta 22. maja 2021. 10:30\nViše javno tužilaštvo u Valjevu podnelo je optužnicu protiv v.d. direktora „Putevi Srbije“ Zorana Drobnjaka i izvršnog direktora održavanja puteva u tom javnom preduzeću Zorana Stojisavljevića, zbog saobraćajne nesreće u kojoj su 2017. godine poginule dve osobe, a jedna je bila povredjena.\nPortal N1 prenosi da je optužnica podneta i protiv JP „Putevi Srbije“.\nKako se navodi u optužnici, vozač „mercedesa“ se tom prilikom kretao iz pravca Valjeva ka Beogradu i kod mesta Nepričava skrenuo na trasu autoputa u izgradnji, prošavši pored betonskih prepreka, jer je jedna bila pomerena, zbog čega je omogućavala prolaz desnom stranom asfaltirane saobraćajne trake.\nTužilaštvo navodi da su nakon sprovedene istrage protiv Drobnjaka, Stojisavljevića i „Putava Srbije“ prikupljeni dokazi koji „potkrepljuju opravdanu sumnju“ da su izvršili krivična dela teško delo protiv bezbednosti javnog saobraćaja i nesavesno vršenje nadzora nad javnim saobraćajem.\nTakodje se navodi da su Stojisavljević i Drobnjak nesavesnim vršenjem dužnosti ostvarili korist za JP „Putevi Srbije“ u iznosu od skoro devet miliona dinara.


29.08.2018. 08:42 > 11:47\nMladić poreklom iz Srbije koji se na Instagramu potpisuje kao "Rič blek panter", za koga su egozitične destinacije, skupa odeća i satovi, brzi automobili ali i opasna vožnja svakodnevica kojom se hvali na društvenim mrežama mogao bi zbog ovog poslednjeg da plati paprenu kaznu, navode mediji.\nPoznati bogataš, koji je nedavno divljao u svom "lamborginiju" po Srbiji, objavio je na Instagramu novi snimak brze vožnje, tačnije kako vozi više od 300 kilometara na čas na putevima Švajcarske.\nPrema pisanju nemačkog lista "Blik", ako bi ga policija zaustavila to ludovanje bi ga koštalo desetine hiljada evra.\nNakon što je, po ko zna koji put, napunio novinske stupce širom Švajcarske, "najbogatiji srpski tinejdžer" se oglasio na Instagramu i poslao poruku medijima da su "jadni".\nPodsetimo, u javnost je dospeo pre dve godine kada je za 18-ti rođendan dobio "lamborgini" vrednog više stotina hiljada evra.


Karavan - Blic Online\nPolicija zaustavila karavan od 1.000 migranata\nViše od 200 agenata za imigraciju, kao i pripadnika vojne i federalne policije zaustavilo je kretanje 1.000 migranata iz Centralne Amerika, koji su se danas auto-putem u Meksiku zaputili ka SAD.\nKaravan Kompanije "Dunav osiguranje", koji je krenuo iz Beograda u decembru, krstareći širom Srbije, završio je svoje putešestvije posetom deci u snegom prekrivenoj Osnovnoj školi "Milan Vučićević Zvercev" u selu Bratljevo, nadomak Ivanjice.\nNekoliko stotina građana Hondurasa formiralo je danas novi karavan i krenulo peške prema SAD, nekon što je prethodni ovakav pokušaj izazvao antiimigrantske poruke predsednika Donalda Trampa.\nOvaj tip automobila u Srbiji ima NEZASLUŽENO LOŠ IMIDŽ, ali zato mu je i CENA PRISTUPAČNIJA\nTip karoserije je veoma važna stavka prilikom kupovine automobila, bilo novog ili polovnog. Pojedinci ili porodice definišu prioritete u zavisnosti od svojih potreba, a za višečlana domaćinstva koja imaju samo jedan automobil, karavan predstavlja dobar izbor.\nOmladinski trg kod pijace u Zemunu oba dana ovog vikenda od osam do 15 sati mesto je održavanja Karavana zimnice.\n"Karavan nije pretnja, događa se svake godine"\nMeđunarodna organizacija za migracije (IOM) saopštila je da je karavan migranata koji prolazi kroz Meksiko na putu ka SAD nešto što se događa svake godine i da ne predstavlja pretnju.\nAmerički predsednik Donald Tramp rekao je da "ilegalnom karavanu" migranata neće biti omogućeno da uđe u SAD.\nKolona od nekoliko hiljada migranata stala, navodno je DETE OTETO\nPosle Beograd i Zlatibora umetnički karavan Ariljske letnje manifestacije mladih (ARLEMM) stigao je i u Užice, na Trg partizana.\nGojković: Budućnost zavisi od obrazovanja\nPredsednica Skupštine Maja Gojković istakla je večeras, na svečanoj akademiji povodom završetka ovogodišnjeg Karavana obrazovanja "Duh mladosti" u Domu Narodne skupštine, da nema modernizacije društva bez oslanjanja na obrazovanje stanovništva.\nU Domu Narodne skupštine sutra će biti održana svečana akademija povodom završetka ovogodišnjeg Karavana obrazovanja "Duh mladosti" na kojoj će govoriti predsednica Vlade Srbije Ana Brnabić.\nIDEA karavan daruje više od 4.000 mališana u 40 institucija širom Srbije\nUz podršku Poverenice za zaštitu ravnopravnosti i poznatog glumca Bojana Perića IDEA karavan obradovao decu Doma u Zvečanskoj.\nKaravan "Duh mladosti" posetio Belu Palanku\nKaravan "Duh mladosti" posetio je Belu Palanku u cilju promocije dualnog i preduzetničkog obrazovanja, sporta, besplatnog vežbanja i volonterizma mladih. U okviru manifestacije održana je i panel diskusija o temi dualnog i preduzetničkog obrazovanja.\nCVETNI KARAVAN Mališani prošetali ulicama Trebinja i pozdravili proleće\nSkoro pet stotina mališana danas je sa maskama i cvetićima u glavi prošlo trebinjskim ulicama u tradicionalnom cvetnom karavanu, koga svakog proleća organizuje dečiji vrtić „Naša radost“.\nLUKSUZ KOJI SE RETKO VIĐA Mostarce oduševili atraktivni automobili\nU okviru "Mepas Mal Super Kars Šou" stotine Mostaraca oduševio je atraktivan karavana luksuznih automobila "Gran Turizm Adriatik 2017", koja je danas uz zaglušujuću buku motora defilovala gradom na Neretvi.\nRATOVI ZVEZDA I LEDENO KRALJEVSTVO FROZEN U MERCATOR CENTRU U BEOGRADU Karavan zabave i druženja stigao u glavni grad\nKaravan koji je obišao pet gradova u Srbiji, na kome se zabavio veliki broj mališana, konačno je ovog vikenda stigao u Beograd.\nValjevo se priključilo karavanu "Moja Srbija"\nValjevo će 24. juna biti domaćin karavana "Moja Srbija". Ove godine karavan će posetiti 14 gradova u cilju predstavljanja domaće turističke ponude u letnjem period.\nKARAVAN "MOJA SRBIJA" U VRANJU Turistička ponuda u Koštaninoj varoši prevazišla očekivanja\nVranje je na Trgu Staniše Stošića 11. juna bilo domaćin učesnicima turističkog karavana “Moja Srbija”.\nKaravan "Moja Srbija" u Nišu, predstavljene lepote i turističke destinacije za ovo leto\nGde na odmor u Srbiji, koje kulturno istorijske znamenitosti nezaobilazno posetiti, koje prirodne lepote nude najveći gradovi u našoj zemlji, Nišlije su imale prilike da saznaju danas na Trgu Kralja Milana na promociji karavana „Moja Srbija“.\nKOMPANIJA IMLEK OBELEŽILA SVETSKI DAN MLEKA Moja Kravica "Put mleka" karavan započeo putovanje kroz Srbiju\nMoja Kravica karavan pod nazivom "Put mleka", koji će tokom juna obilaziti gradove Srbije, započeo je svoje putovanje u Beogradu, na trgu Nikole Pašića. Brojnim aktivacijama edukativnog karaktera i donacijama mleka i mlečnih proizvoda obeležen je 1.jun, Svetski dan mleka.\nIDEA KARAVAN PUTUJE SRBIJOM Decu u prihvatilištima obradovali prelepi pokloni\nKako su praznici vreme darivanja, okupljanja porodice i druženja sa svojim najbližima IDEA je odlučila da obraduje veliki broj dece u celoj Srbiji. Uz podršku Ministarstva za rad, zapošljavanje, boračka i socijalna pitanja, IDAE je odlučila da u jednom danu, u nedelju 13. decembra, podeli novogodišnje paketiće deci koja se nalaze u 22 Doma za nezbrinutu decu i decu ometenu u razvoju, prihvatilištima, ali i velikim regionalnim klinikama širom Srbije.


Moro: Francuska će ostati jedinstena i verna vrednostima Republike\nBeta\t 15. jula 2016. 16:00\nAmbasadorka Francuske u Beogradu Kristin Moro izjavila je danas da će Francuska posle napada u Nici tokom proslave Dana Bastilje ostati jedinstvena i verna vrednostima koje su slavljene tog dana.\nU Ambasadi Francuske otvorena je knjiga žalosti, u koju se upisao premijer tehničke vlade Aleksandar Vučić.\n“Naša poruka je da treba da ostanemo okupljeni, jedinstveni i verni upravo onim vrednostima Republike koje smo proslavljali 14. jula”, poručila je francuska ambasadorka.\nMoro je rekla da je 81 osoba poginula kada je napadač kamionom uleteo medju ljude na promenadi u Nici, a da je 175 povredjeno, kao i da medju njima nema srpskih državljana, iako je, kako je dodala, medju okupljenima bilo Srba.\n“Nažalost, nismo previše iznenadjeni s obzirom da smo već godinu i po dana u stanju stalne pripravnosti”, izjavila je Moro i dodala da su te visoke mere bezbenosti omogućile da u Francuskoj budu dobro oganizovane neke velike medjunarodne manifestacije, kao što su klimatska konferencija, samit o Zapadnom Balkanu i Evropsko prvenstvo u fudbalu.\nMoro je rekla da je na sastanku Saveta za odbranu odlučeno da vanredno stanje ostane na snazi i da budu preduzete dodatne mere posebno u oblasti putovanja s obzirom da traje turistička sezona.\nIzrazivši zahvalnost Vučiću i gradjanima Srbije na porukama solidarosti i prijateljstva, Moro je rekla da joj to daje snagu u ovakvim trenucima.\nVučić je posle upisivanja u Knjigu žalosti poželeo Francuskoj da “pobedi zlo” i da se snažno obračuna s terorizmom, a francuskom narodu da bude “jak kao i uvek”.\n“Francuska je uvek izlazila kao pobednik i uveren sam da će i ovog puta izaći kao povednik. Nama ostaje da tu borbu koju danas vode Francuska, Evropa i civilizovan svet pomognemo na svaki način”, rekao je Vučić.\nSrbija će, dodao je Vučić, pokazati vernost idejama normalnog, modernog, civilizovanog društva i pomoći koliko može u borbi protiv terorizma.\nVučić je rekao da brutalnost onih koji čine takva dela “uvek nekako iznenadi” i da je neverovatno da postoje “monstrumi koji na ovakav način ubijaju ljude i decu i ne prezaju ni od čega”.\nVučić je u knjizi žalosti izrazio saučešće u lično i ime vlade Srbije francuskom narodu, njegovom državnom rukovodstvu i porodicama poginulih.\n“Bol, tugu i patnju zbog izgubljenih života teško je opisati, ali sam siguran da će Francuska, kao i ceo civilizovan svet, smoći snage da pobede terorizam i vrate osmehe na lice svakom detetu. Srbija, sa svojim nevelikim kapacitetima, učiniće sve što može da pomogne u borbi protiv monstruma koji su pomislili i koji žele da unište svet. Živela Francuska”, napisao je Vučić.\nKnjiga žalosti će za gradjane biti otvorena od 13 do 17 časova.\nAmbasada Francuske je saopštila da je formirana kancelarija za krizne situacije radi pružanja pomoći i podrške žrtvama i porodicama žrtava, a da svi koji su zabrinuti za svoje bližnje s kojima nisu uspostavili kontakt mogu da se jave na telefon 00 33 1 43 17 56 46.


Tag / Meka / Vesti online\nUtorak 20. 10. 2020.\nTeheran Rijadu: Poštedećemo samo Meku i Medinu\nMinistar odbrane Irana Hosein Dehgan upozorio je Saudijsku Arabiju da Teheran neće napasti samo sveta muslimanska mesta Meku i Medinu, ako se El Rijad bude ponašao nerazumno, prenosi agencija...\nVIDEO: Najveći hotel na svetu imaće 10.000 soba i 70 restorana\nMeka u Saudijskoj Arabiji je grad bio poznat kao rodno mesto proroka Muhameda. Ali, kako je planirano dve godine, Meka će imati još jednu atrakciju – najveći hotel na svetu.\n"Ramazan je najbolji mesec za ubijanje nevernika"\nVođe Islamske države smatraju da je ramazan, mesec posta, najbolje vreme za ubijanje "nevernika" i protivnika, i taj period označavaju kao "mesec osvajanja", prenose svetske agencije.\nSamoubica se razneo kod džamije u Medini\nBombaš samoubica ubio je četiri radnika službe bezbednosti i ranio pet ljudi ispred Poslanikove džamije u Medini, jednom od dva najsvetija mesta u islamu.\nTanjug 2 komentara\nU stampedu na hadžiluku poginulo 1.399 ljudi?\nU stampedu na hadžiluku prošlog meseca u saudijskom gradu Mini, izvan svetog muslimanskog grada Meke, poginulo je najmanje 1.399 osoba, što je za 630 više u odnosu na broj koji su objavili...\n11:23 >> 14:59\nStampedo na hadžu u Meki, poginulo više od 700 hodočasnika\nBroj žrtava stampeda koji se dogodio tokom muslimanskog hodočašća nedaleko od Meke porastao je na 717, a povređeno je 805 ljudi, saopštila je saudijska služba civilne zaštite.\nPutin: ISIS ima planove koji ugrožavaju Evropu i Rusiju\nObjavljen snimak pada krana na najveću džamiju\n19:54 >> 09:08\nKran pao na najveću džamiju na svetu - do sada 107 mrtvih\nNajmanje 107 osoba je poginulo, a 238 povređeno kada se srušio kran u najvećoj džamiji na svetu Al Haram (Velika džamija), u Meki, saopštili su saudijski zvaničnici.\nSaudijski princ snizio cenu nevesta\nGuverner provincije Meka princ Halid el Fejsal poslao je lokalnim organima vlasti u svojoj provinciji ukaz kojim se ograničava otkupnina za nevestu zbog velikog porasta broja neudatih žena, pošto...\nD. N. P. 12 komentara\nZukorlić: Srbe ne treba da brine fes\nNa svečanom ispraćaju na hodočašće u Meku i Medinu 190 budućih hadžija, muftija-sandžački Muamer Zukorlić je, sa centralnog gradskog trga u Novom Pazaru, muslimane u Srbiji pozvao na...\nDva miliona Muslimana spremno za hadžiluk\nOko dva miliona muslimanskih hodočasnika počelo je danas da se okuplja u Mini blizu svetog grada Meke na početku godišnjeg hadžiluka, islamskog hodočašća ka Meki.


Apple aplikacije četiri puta rentabilnije od Googleovih - Klix.ba\nApple aplikacije četiri puta rentabilnije od Googleovih\n9.4.2012. u 09:25\nPonuda neke od mobilnih ili tablet aplikacija u Appleovoj virtuelnoj prodavnici Appstor donosi četiri puta više novca od njenog stavljanja na ponudu u okviru Googleove usluge Google Play, pokazali su rezultati analize istraživačke kompanije Flurry specijalizovane za tržište mobilnih aplikacija.\nIzvještaj je pokazao i dobro odupiranje Amazona firmi Apple, prenijela je francuska novinska agencija AFP.\nOdređena aplikacija razvijena za Appleov operativni sistem iOS za koju bi njegov autor, na primjer, mogao da dobije zaradu od eira po korisniku, u verziji namijenjenoj tablet kompjuteru Kindl Fire firme Amazon mogao bi da donese 0,89 eura, a samo 0,23 eura na Google Playu.\nVodstvo Applea ni malo ne iznenađuje, ali iznenađuje efikasnost Amazonovog modela koji nudi samo sadržaje za tablet računare, ali ne i za pametne mobilne telefone - smartphone.\nNudeći filmove i uskoro muziku i knjige, osim aplikacija ili igrica za mobilne uređaje, Google namjerava da podstakne potencijalne klijente na kupovinu.\nInteresantne činjenice o kompjuterima i internetu


EU bespovratna sredstva za obnovu vinarskih sela Rajca, Rogljeva i Smedovca u Negotinskoj Krajini - EU za turizam\nDanas je otvoren konkurs za dodelu bespovratnih sredstava za obnovu kuća i pivnica u selima Rajac, Rogljevo i Smedovac koja se nalaze u Opštini Negotin. Prioritet će imati objekti stariji od 1945. godine, kako bi se što više očuvala tradicionalna arhitektura. Ukupan iznos od 500 hiljada evra biće raspodeljen privatnim vlasnicima kroz projekat „EU za kulturno nasleđe i turizam“, što će značajno doprineti očuvanju autentičnog izgleda ovih sela.\nPrva informativna radionica za meštane Rajca, Rogljeva i Smedovca biće održana sutra u upravnoj zgradi Opštine Negotin. Učesnici radionice će imati priliku da se upoznaju sa pravilima konkursa i steknu uvid u dokumentaciju koja im je potrebna kako bi konkurisali. Osnovni cilj ovog poziva je da se konzerviraju, restauriraju i sačuvaju od propadanja kuće nastale pre Drugog svetskog rata, kada je narodna arhitektura u ovim krajevima doživela vrhunac.\nPodrškom Evropske unije doprineće se i očuvanju pivnica. Ova „kamena sela“ su nastala u osamnaestom i devetnaestom veku kako bi se na najbolji način skladištilo i proizvodilo vino. Mnogi meštani su nastavili porodičnu tradiciju proizvodnje vina u pivnicama, čija degustacija, uz jedinstven ambijent kamenih vinskih podruma, predstavlja posebnu turističku atrakciju.\nRajačke, Rogljevačke i Smedovačke pivnice su spomenički kompleksi od izuzetnog značaja, a nalaze se i na tentativnoj listi Svetske kulturne baštine UNESCO-a. U realizaciji rekonstrukcije ovih sela i pivnica, projekat „EU za kulturno nasleđe i turizam“ i Opština Negotin će sarađivati sa Republičkim zavodom za zaštitu spomenika kulture, kako bi se ispratili svi standardi u očuvanju autentičnog izgleda i namene.\nProjekat „EU za kulturno nasleđe i turizam” se bavi razvojem turizma i očuvanju kulturnog nasleđe u Istočnoj Srbiji, finansiraju ga Evropska unija i Nemačka Vlada, a sprovodi Nemačka organizacija za međunarodnu saradnju GIZ uz saradnju sa Ministarstvom trgovine, turizma i telekomunikacija Republike Srbije.\nKonkursnu dokumentaciju možete pronaći na:


INTERNET PROJEKAT ZA EDUKACIJU OSNOVACA U OBLASTI ZDRAVLJA I BEZBEDNOSTI\nEvropska agencija za bezbednost i zdravlje na radu (EU-OSHA) saopštila je da je pripremila projekat čiji je cilj da se đaci u osnovnim školama upoznaju sa osnovama zdravlja i bezbednosti.\nUčila su namenjena deci od sedam do 11 godina. Glavni lik aplikacije je Napo, koji pomaže Evropskoj agenciji za bezbednost i zdravlje na radu da na zabavan i zanimljiv način prenese poruku o bezbednosti i zdravlju na radu.\nU aplikaciji su ilustrovane teme sa kojima se đaci osnovnih škola susreću kod kuće i u školi, uključujući oznake za bezbednost, rizike kojima su izloženi koža i leđa i prepoznavanje rizika iIi opasnosti.\nSvaki plan od šest lekcija uključuje jedan obiman priručnik za učitelje da bi ih uveo u temu predavanja i praćen je namenski napravljenim video klipovima i tekstom koji može slobodno da se interpretira.\nNastavna sredstva su osmišljena tako da mogu da se uklope u postojeći nastavni program (lično, društveno i zdravstveno obrazovanje, biologija, matematika i građansko vaspitanje), koristeći lik Napa koji ima zadatak da zainteresuje decu i da im ilustruje osnovne koncepte bezbednosti i zdravlja.\nNakon uspešnog probnog testiranja u četiri zemlje, nastavna sredstva su sada dostupna na šest jezika (danskom, engleskom, francuskom, nemačkom, slovenačkom i španskom) i promovišu se u 10 država članica Evropske unije gde se ti jezici govore, dodaje se u saopštenju.\nProjekat se može besplatno preuzeti sa interneta.